Individu tempah Airbnb terselamat dari ditipu, dapat hidu helah scammer! Buat aduan terus dapat refund, tapi ada syaratnya

BAGI yang ahli keluarganya ramai, penginapan jenis apartment yang ditawarkan dalam aplikasi Airbnb pasti menjadi pilihan berbanding hotel kerana mempunyai kelebihan tersendiri dan lebih berbaloi.

Selain lebih privasi, menyewanya juga mudah dengan adanya rangkaian perkhidmatan yang meluas di seluruh dunia.

Populariti dan permintaannya yang tinggi juga menyebabkan wujudnya golongan scammer seperti yang didedahkan @lalalolss.

Dia berkongsi tentang rakannya yang didakwa hampir menjadi mangsa penipuan selepas penginapan yang dijanjikan tidak sama seperti gambar yang telah diiklankan.

Ciapan asal yang dibuatnya berdasarkan pengalaman rakan yang ditipu selepas membuat tempahan.

"Hati-hati, kawan saya hampir ditipu di Airbnb baru-baru ini.

"Trick host (helah pemilik) adalah iklankan gambar rumah lain tetapi bagi rumah lain dengan alasan rumah yang ditempah tiba-tiba mengalami kebocoran paip," ciapnya ringkas.

Menerusi tangkap layar perbualan yang dikongsikan bersama, rakannya ingin mendapatkan kepastian sama ada lokasi rumah yang mempunyai balkoni seperti tempahan yang dibuat adalah betul atau tidak selepas tiba di destinasi.

Malah dia turut mempersoalkan tentang gambar dalaman rumah yang telah diiklankan selepas mendapati ia berbeza dengan tempahan yang dilakukan.

ARTIKEL BERKAITAN: Seram... dah bayar hotel, tiba di lokasi tiada seorang pun staf dan tetamu! Malang nasib, booking hotel lain pun tak kurang ngerinya

ARTIKEL BERKAITAN: Masa intern sewa hotel, lepasan UiTM kini selesa duduk kondo! Berbaloi datang KL gadai gelang, boleh beli Myvi guna duit sendiri

Bagaimanapun, pihak terbabit menyatakan rumah yang ditempah adalah bersebelahan dengan lokasi yang dilihatnya selain meminta nombor telefonnya bagi menjelaskan situasi.

Dia bagaimanapun enggan memberikan nombor telefon dan memilih untuk berhubung menerusi aplikasi tempahan tersebut.

Selepas mengesyaki dirinya ditipu pihak penginapan tersebut, rakannya membuat aduan terus kepada Airbnb.

"Kawan saya mendapat keseluruhan bayaran yang telah dilakukan selepas membuat aduan kepada Airbnb.

Iklan nama tempat, alamat rumah di Cyberjaya dan gambar lokasi serta landmark pun di situ. Nasib baik aku semak maps, rupanya di Shah Alam.

WARGA MAYA

"Mind that full refund hanya boleh diperoleh kalau host accept your request. Kalau dia tak terima, you kena charged some percents.

"Jadi kena tunjuk bukti chat dan jangan takut dengan host. If he plays dirty, you play harsh," tambahnya.

Perkongsian yang dibuat itu mendapat perhatian warga maya berikutan ramai yang mendakwa pernah berdepan situasi seperti itu.

"Pernah kena di mana pihak Airbnb dan apartment yang ditempah memaklumkan terdapat kerja baik pulih di saat akhir. Truth is, it has been renovating since the year before, only found a few Google reviews mentioning it.

AirBnB dikatakan lebih menyebelahi pelanggan dalam apa jua situasi. -Gambar hiasan

"Saya pun pernah kena, dapat rumah yang bersepah macam penghuni baru tinggalkan 10 minit lepas, siap 'pakej' dihalau.

"Abang pun nyaris terkena baru-baru ini... iklan nama tempat, alamat rumah di Cyberjaya dan gambar lokasi serta landmark pun di situ. Nasib baik aku semak maps, rupanya di Shah Alam.

"Saya pun alaminya. Pihak terbabit menyatakan apartment mereka sangat bersih tetapi pada malam itu, kulit cucu saya tiba-tiba dinaiki ruam merah kerana rumah dipenuhi bulu kucing dan dia alergi. I took photos of the obvious fur and asked for compensation," ujar beberapa warga maya.

Segelintir pemilik apartment yang menawarkan perkhidmatan tersebut turut meninggalkan komen.

Bagi mereka tindakan pihak menyalahgunakan gambar bagi tujuan mendapatkan pelanggan adalah tidak wajar dan patut diambil tindakan tegas oleh pengurusan Airbnb.

"Kakak saya baru sahaja mulakan bisnes chalet di Janda Baik, Pahang guna Airbnb. Malangnya ada pihak yang menggunakan gambar dia dan chalet untuk menipu orang lain.

"To my fellow hosts, don't play this game. Jika pelanggan buat aduan pada Airbnb, mereka akan dapat pampasan dan sesetengah kes mendapat lebih manakala anda akan dikenakan penalti... Airbnb selalunya menyebelahi pelanggan," luah beberapa pelayar lagi.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Airbnb, penipuan penginapan, scammer Airbnb, tempah Airbnb

Summary: <b>MESKIPUN</b> memberi keselesaan dan berbaloi, namun Airbnb turut mempunyai kelemahannya.

Tangkap layar perbualan pelanggan dengan pemilik unit kediaman.


Terkejut anak lahir rambut blonde, mata persis mat salih! Bapa dapat jawapan selepas ‘siasat’, tanya ibu... Rupanya memang ada sejarah

SEKALI pandang ramai yang menyangka kanak-kanak perempuan ini merupakan anak mat salih.

Selepas mengetahui siapa ibu bapanya, mereka beranggapan dia menghidap penyakit albino kerana memiliki kulit cerah di samping rambut blonde dan anak mata berwarna kelabu.

Wajah comel persis anak kacukan membuatkan video yang dikongsikan bapanya, Muhammad Nizar Jamaluddin menjadi tular di media sosial dan mendapat pujian warga maya.

Bercerita kepada mStar, dia yang mesra disapa Nizar mengakui agak terkejut kerana anak sulungnya memiliki wajah seperti anak mat salih.

Hessa dianggap sebagai anak Melayu berambut blonde.

Mana tidaknya, dia dan isteri Nurul Nabila Ahmad Nadzri memiliki anak mata berwarna hazel sedangkan anak mereka Nur Hessa Adlena bermata kelabu.

"Saya memang tak jangka anak saya pun akan memiliki wajah kacuk seperti anak kembar kepada abang saya.

"Masa baru dilahirkan, nampak anak matanya kelabu dan pada usia empat bulan baru jelas kelihatan... rambut blonde pula selepas usianya enam bulan.

"Disebabkan perbezaan tersebut, saya dan isteri membawanya berjumpa doktor kerana bimbang jika dia menghidap sebarang penyakit sebab ada yang mengatakan dia albino," ujarnya ketika dihubungi mStar.

<svg height="50px" version="1.1" viewbox="0 0 60 60" width="50px" xmlns="https://www.w3.org/2000/svg" xmlns:xlink="https://www.w3.org/1999/xlink"><g fill="none" fill-rule="evenodd" stroke="none" stroke-width="1"><g fill="#000000" transform="translate(-511.000000, -20.000000)"><g><path d="M556.869,30.41 C554.814,30.41 553.148,32.076 553.148,34.131 C553.148,36.186 554.814,37.852 556.869,37.852 C558.924,37.852 560.59,36.186 560.59,34.131 C560.59,32.076 558.924,30.41 556.869,30.41 M541,60.657 C535.114,60.657 530.342,55.887 530.342,50 C530.342,44.114 535.114,39.342 541,39.342 C546.887,39.342 551.658,44.114 551.658,50 C551.658,55.887 546.887,60.657 541,60.657 M541,33.886 C532.1,33.886 524.886,41.1 524.886,50 C524.886,58.899 532.1,66.113 541,66.113 C549.9,66.113 557.115,58.899 557.115,50 C557.115,41.1 549.9,33.886 541,33.886 M565.378,62.101 C565.244,65.022 564.756,66.606 564.346,67.663 C563.803,69.06 563.154,70.057 562.106,71.106 C561.058,72.155 560.06,72.803 558.662,73.347 C557.607,73.757 556.021,74.244 553.102,74.378 C549.944,74.521 548.997,74.552 541,74.552 C533.003,74.552 532.056,74.521 528.898,74.378 C525.979,74.244 524.393,73.757 523.338,73.347 C521.94,72.803 520.942,72.155 519.894,71.106 C518.846,70.057 518.197,69.06 517.654,67.663 C517.244,66.606 516.755,65.022 516.623,62.101 C516.479,58.943 516.448,57.996 516.448,50 C516.448,42.003 516.479,41.056 516.623,37.899 C516.755,34.978 517.244,33.391 517.654,32.338 C518.197,30.938 518.846,29.942 519.894,28.894 C520.942,27.846 521.94,27.196 523.338,26.654 C524.393,26.244 525.979,25.756 528.898,25.623 C532.057,25.479 533.004,25.448 541,25.448 C548.997,25.448 549.943,25.479 553.102,25.623 C556.021,25.756 557.607,26.244 558.662,26.654 C560.06,27.196 561.058,27.846 562.106,28.894 C563.154,29.942 563.803,30.938 564.346,32.338 C564.756,33.391 565.244,34.978 565.378,37.899 C565.522,41.056 565.552,42.003 565.552,50 C565.552,57.996 565.522,58.943 565.378,62.101 M570.82,37.631 C570.674,34.438 570.167,32.258 569.425,30.349 C568.659,28.377 567.633,26.702 565.965,25.035 C564.297,23.368 562.623,22.342 560.652,21.575 C558.743,20.834 556.562,20.326 553.369,20.18 C550.169,20.033 549.148,20 541,20 C532.853,20 531.831,20.033 528.631,20.18 C525.438,20.326 523.257,20.834 521.349,21.575 C519.376,22.342 517.703,23.368 516.035,25.035 C514.368,26.702 513.342,28.377 512.574,30.349 C511.834,32.258 511.326,34.438 511.181,37.631 C511.035,40.831 511,41.851 511,50 C511,58.147 511.035,59.17 511.181,62.369 C511.326,65.562 511.834,67.743 512.574,69.651 C513.342,71.625 514.368,73.296 516.035,74.965 C517.703,76.634 519.376,77.658 521.349,78.425 C523.257,79.167 525.438,79.673 528.631,79.82 C531.831,79.965 532.853,80.001 541,80.001 C549.148,80.001 550.169,79.965 553.369,79.82 C556.562,79.673 558.743,79.167 560.652,78.425 C562.623,77.658 564.297,76.634 565.965,74.965 C567.633,73.296 568.659,71.625 569.425,69.651 C570.167,67.743 570.674,65.562 570.82,62.369 C570.966,59.17 571,58.147 571,50 C571,41.851 570.966,40.831 570.82,37.631"></path></g></g></g></svg>

View this post on Instagram

A post shared by mStar (@mstaronlineofficial)

Meskipun pelik melihat anaknya, dia yang kini berusia 28 tahun akhirnya menarik nafas lega kerana tekaan sesetengah pihak itu tidak benar.

Malah doktor mengesahkan bahawa anaknya yang kini berusia setahun tiga bulan mengikut genetik nenek moyang dan bukan menghidap albino.

"Pernah saya jemur Hessa di tengah panas sebab nak tengok reaksi pada kulit badannya.

"Kalau albino, kulit mereka sensitif pada matahari tetapi Alhamdulillah Hessa tidak menunjukkan sebarang simptom seperti yang dinyatakan," imbasnya.

ARTIKEL BERKAITAN: Empat tahun menanti akhirnya dapat kembar tak seiras versi rare... seorang rupa Melayu, seorang lagi macam mat saleh tapi mata sepet!

ARTIKEL BERKAITAN: “Mata saya dan suami biasa-biasa saja” - Anak comel macam mix, ibunya pun pelik... petua lentik bulu mata nenek mungkin menjadi!

Dia juga menafikan kemungkinan isterinya 'terkenan' anak mat salih.

Mana tidaknya, sepanjang tempoh hamil, isterinya hanya menonton filem Tamil.

"Setiap hari isteri tonton cerita Tamil bukan cerita 'orang putih'. Kalau terkenan mungkin macam heroin Tamil," katanya.

Disebabkan anak kembar kepada abangnya yang kini berusia 13 tahun memiliki wajah kacukan, keluarganya tidak terkejut melihat Hessa.

A blond Malay with a blue eyes. Besar nanti Gigi Hadid ni kau dik.

WARGA MAYA

Tambahan pula selepas diselidik, rupa-rupanya nenek moyangnya merupakan keturunan Arab.

"Saya baru hubungi umi (panggilan kepada ibu)... umi cakap datuk kepadanya adalah orang Arab.

"Patutlah hidung dan rambut kakak serta abang saya nampak berbeza daripada adik beradik lain," jelas Nizar yang baru mengetahui salah silah keturunan sebelah ibunya.

Berkongsi perkembangan anak sulungnya itu, dia yang berkhidmat sebagai anggota polis berkata, disebabkan wajah yang comel dan kacuk, Hessa dihujani pelbagai tawaran komersial.

Nizar dan isterinya mendirikan rumah tangga pada 2021.

Bagaimanapun, dia tidak dapat menerima kesemuanya dan hanya menjadi duta kepada satu produk sahaja.

"Saya dan isteri tidak sempat uruskan sebab perlu buat content pelbagai. Isteri pun sibuk dengan bisnes dalam talian dia di TikTok.

"Jadi kami terpaksa tolak dan ambil satu produk sahaja," ujarnya yang mendirikan rumah tangga dua tahun lalu.

Menjengah ke ruangan komen, rata-rata warga maya mengakui terkejut melihat wajah Hessa selain menyatakan dia bakal mempunyai peminat tersendiri dan bergelar model ternama seperti Gigi Hadid.

"A blond Malay with a blue eyes. Besar nanti Gigi Hadid ni kau dik.

"Dah besar nanti mesti cantik dan ramai peminat.

"Masa mengandung dulu mak dia tenung gambar siapa ni? Lawa sangat warna mata tu, rambut pun lawa.

"Nanti dah besar rambut dengan mata dia akan berubah kalau tidak silap sebab sepupu saya pun macam tu dulu masa kecil... dah besar hilang," ujar beberapa warga maya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

kanak-kanak kacukan, wajah kacukan, anak comel, albino, terkenan, kulit mat salih, rambut blonde

Summary: <b>HESSA</b> kelihatan seperti anak kacukan meskipun selepas beberapa generasi.

Hessa mewarisi genetik ayahnya yang berketurunan Arab.


Lawak! Rhys William bingung didenda syarikat sewa kereta gara-gara daging salai, bukti gambar jadi penyelamat

SEBUT sahaja daging salai masak lemak pasti ramai dapat membayangkan keenakan rasanya.

Tambahan pula, masakan yang berasal dari Negeri Sembilan itu mempunyai aroma tersendiri dan tidak mustahil baunya akan melekat pada jari sepanjang hari.

Begitulah situasi yang menimpa content creator kelahiran United Kingdom (UK) Rhys William baru-baru ini.

Disebabkan bau salai dari sebuah gerai tepi jalan, dia dikenakan penalti sebanyak RM100 daripada syarikat sewa kereta SocarMalaysia.

Ciapan asal yang dibuatnya.

Mana tidaknya, dia kononnya dikesan telah menghisap rokok di dalam kereta yang disewa dari syarikat tersebut.

"Paling tak masuk akal. Tiba-tiba kena penalti RM100 daripada SocarMalaysia... mereka tuduh saya merokok dalam kereta padahal bertahun tak merokok, vape pun tidak," ciapnya.

Disebabkan pelik dengan tuduhan tersebut, dia kemudiannya melihat laporan kualiti udara di dalam kereta sepanjang dia menggunakan kenderaan jenis Toyota Yaris itu.

Keputusan ujian dihantar oleh pihak SocarMalaysia itu bagi menuntut pembayaran penalti.

ARTIKEL BERKAITAN: Atuk 3 cucu masih handal di dapur, nasi goreng daging salai power! - “Boring duduk rumah, selagi ada kudrat dia nak buat juga”

ARTIKEL BERKAITAN: Selepas jual Wira ‘lejen’, Rhys William ‘test drive’ semua model Proton... Tetap nak beli kereta Malaysia!

Pada masa sama Rhys masih mencari punca kenapa kereta yang dipandunya tiba-tiba dilaporkan mempunyai bau rokok.

"Siap bagi laporan kualiti udara sebagai bukti... apabila tengok balik, rupanya waktu itu saya tengah berhenti di tepi jalan untuk membeli daging salai.

"Rasanya asap masuk semasa saya keluar kereta," luahnya lagi.

Bagaimanapun, dia menzahirkan rasa lega kerana mempunyai bukti tambahan berupa gambar daging salai untuk menyokong laporan kualiti udara.

Nak kentut pun takut.

WARGA MAYA

Situasi yang dianggap kelakar itu kemudiannya dijelaskan kepada SocarMalaysia supaya dia tidak dikenakan penalti.

"After careful consideration, mereka dah terima penjelasan saya dan tak dikenakan denda.

"Nasihat saya, kalau sesiapa yang kena denda tak sepatutnya, cari bukti dan emailkan kepada mereka," kongsinya lagi.

Perkongsiannya itu membuatkan warga maya terhibur kerana dia didenda hanya kerana membeli daging salai di tepi jalan.

Antara reaksi warga maya.

Menjengah ke ruangan komen, kebanyakannya menyatakan bahawa daging salai yang dibeli itu adalah 'paling mahal'.

"Kalau niat nak sewa SocarMalaysia untuk pergi food hunting durian atau petai bahaya ni... boleh kena denda.

"Nasib ada gambar beli daging salai, kalau berhenti pergi pasar malam... tak ada bukti dah kena RM100. Daging salai paling mahal.

"Sekarang daging salai pun tak terkecuali daripada difitnah. Nak kentut pun takut.

"Pernah kena juga, tapi isu dia dalam kereta tu bau hancing dengan kesan kencing haiwan. Kita orang pun bersihkan dengan spray dettol sebelum guna," ujar beberapa warga maya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Rhys William, SocarMalaysia, bayar penalti, kualiti udara, daging salai, pengesan asap

Summary: <b>RHYS</b> menasihati warga maya agar sentiasa memberikan bukti jika menghadapi situasi seumpamanya.

Aroma daging salai menyebabkan Rhys William dikenakan penalti RM100.


King Cobra masuk rumah sehari sebelum raya! Esoknya, seekor lagi muncul di rumah mak di kampung - “Nampak kepala tengah kembang”

ular masuk rumah, kenangan hari raya, King Cobra atas tangga, ular paling berbisa, kepala kembang, APM

Summary: <b>KEJADIAN</b> tersebut tidak membuatkan dirinya terlalu trauma namun mengambil langkah untuk lebih berhati-hati.

Rumah Mar dicerobohi King Cobra sehari sebelum hari raya Aidiladha.


Semua lif diselenggara, rider sanggup menapak ke tingkat 34 hantar pesanan! Pelanggan beri reaksi tak disangka

BEKERJA sebagai penghantar makanan atau rider bukanlah tugas mudah kerana perlu berdepan dengan pelbagai ragam pelanggan.

Situasi tersebut membuatkan ramai yang berharap semoga mereka dipertemukan dengan pelanggan yang baik hati.

Bagaimanapun, bagi rider ini, dia lebih gemar berpegang pada prinsip setiap perbuatan baik akan dibalas baik.

Di samping <a href="https://www.tiktok.com/@pejal_25/video/7247349732954164482?_d=secCgYIASAHKAESPgo8NQ%2BOdtlcm%2BUkg4RXvd4E4gLm1S9CrjK5vrvaoFw8o1kP%2FQnODu7%2B9I7JKK5Q6Q0x3Z11me53XbFM4U3FGgA%3D&_r=1&checksum=0942bc26674cf7102bc2b3acdbeb243b8fbaf00947809621d2615b77de1820e2&mid=6930856986405849862&preview_pb=0&region=MY&sec_user_id=MS4wLjABAAAAfhGnKuhpTgXwg2P3bBg_E3zBrRDkZfxyBUJfblGNWXkcU0PkfhTS2iLTCv597b2w&share_app_id=1180&share_item_id=7247349732954164482&share_link_id=EF98525D-BFB7-49E2-B4DD-469135263D00&sharer_language=en&source=h5_t&timestamp=1688017325&tt_from=whatsapp&u_code=d1kc8bb1ai8iga&ug_btm=b5836%2Cb2001&user_id=6593955951211692033&utm_campaign=client_share&utm_medium=ios&utm_source=whatsapp" target="_blank">video yang dimuat naik, dia meletakkan kapsyen hikmah dan nasihat untuk tatapan pelayar.

Mereka yang bekerja sebagai penghantar makanan sering berdepan pelbagai ragam pelanggan. -Gambar hiasan

“Yakinlah pada rezeki Allah. Allah Maha Mengetahui dan Maha Kaya, Allah tahu hang (kau) susah... ada hikmah Allah bagi susah kejap tu.

“Lelah susah tu akan hilang apabila hang jumpa hikmahNya dan baru sedar indahnya aturan Allah,” coretnya.

Berkongsi pengalamannya semasa menghantar makanan baru-baru ini, dia yang dikenali sebagai Pejal meluahkan rasa terharu apabila pelanggan memberi kesemua makanan yang dipesan kepadanya.

Ia bermula apabila dia memaklumkan lif ke unit pelanggannya ditutup kerana kerja-kerja penyelenggaraan.

ARTIKEL BERKAITAN: Pelanggan ada cara ‘special’ minta hantar makanan, rider pun pelik tapi layankan saja - “Ini baru contactless delivery”

ARTIKEL BERKAITAN: 12 jam sehari atas motor, rider sedap gaji hampir RM2,000 seminggu! Kini derita slip disc... Kewangan merudum, nak bergerak pun susah

“Pesanan pertama pagi ini, sampai-sampai sahaja pengawal cakap kesemua enam lif di Blok A ditutup kerana penyelenggaraan.

“Yang buntunya aku, pesanan ni nak kena hantar tingkat 33a (34)... customer tak tahu yang lif tutup, aku tunjuk bukti gambar semua yang lif btul-betul tutup,” ujarnya.

Keadaan tersebut membuatkan dia mengambil keputusan untuk menaiki saja tangga bagi menghantar makanan meskipun setinggi 34 tingkat.

Dia kemudian memaklumkan boleh menghantar pesanan berkenaan kepada pelanggan.

Kadang tu urusan kita dipermudahkan sebab kita selalu permudahkan urusan orang.

WARGA MAYA

“Aku inform pada dia yang aku boleh hantar tapi lambat sikit nak naik,” katanya yang terkejut dengan reaksi pelanggan terbabit.

Malah berdasarkan tangkap layar perbualan yang dikongsikan, pelanggannya menghalang dia daripada mendaki tangga kerana terlalu tinggi ‘jangan, tingkat 34 tinggi... macam mana saya nak klik done order’.

Menurut Pejal, pelanggannya yang baik hati turut memberi makanan berharga RM41.65 itu kepadanya kerana mempunyai mesyuarat dan tidak dapat menunggu.

“Bagi aku, banyak dia pesan ni... aku sendiri mana mampu makan makanan mahal macam ni,” luahnya lagi.

Warga maya turut memuji sikapnya.

Apa yang dilalui itu membuatkan dia beranggapan dunia dipenuhi orang yang baik dan jadilah individu seperti itu jika tidak berjumpa.

Perkongsiannya itu mendapat pelbagai reaksi warga maya.

Rata-ratanya bersetuju dengan pandangan Pejal bahawa dunia masih mempunyai orang yang baik.

“Kadang-kadang apabila jumpa orang macam ni, mesti aku terfikir ada lagi manusia baik dekat dunia ni.

“Sebab kau balas elok-elok... cuba balas ‘kalau lapar turun ambil sendiri’. Buat baik dibalas baik.

“Kadang tu urusan kita dipermudahkan sebab kita selalu permudahkan urusan orang.

“Manusia baik tu masih ada. Semoga customer ni beroleh rahmat keberkatan... semoga adik juga dilindungi diberkati rezeki halal,” ujar beberapa warga maya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

lif rosak, bangunan tinggi, naik tangga, tugas rider, cabaran rider, manusia baik

Summary: <b>SEORANG</b> rider terkejut dengan reaksi seorang pelanggannya.

Warga maya turut memuji sikapnya di ruangan komen.

Pesanan dibuat oleh pelanggan yang tinggal di unit aras 34.

Mereka yang bekerja sebagai penghantar makanan sering berhadapan pelbagai ragam pelanggan. -Gambar hiasan


Mengejutkan patung mainan seks bentuk kanak-kanak dijual secara terbuka! Shopee tak toleransi, terus keluarkan dari platform

SUDAH jadi fitrah manusia dilahirkan dengan nafsu untuk seks dan juga akal fikiran.

Namun begitu, sebarang tindakan atau perihal tentang seks haruslah kekal sebagai sesuatu yang peribadi dan hubungan luar tabii haruslah ditegah.

Seorang wanita berkongsi kisah rakannya menemukan satu produk seks yang cukup menjijikan di platform e-dagang.

Ciapan asal di Twitter.

Penemuan itu berupa patung berbentuk dan bersaiz kanak-kanak yang dijual sebagai objek melampiaskan nafsu seks dan dipercayai menyasarkan pelanggan daripada golongan pedofilia.

"Saya dan kawan sedang melihat produk dalam Shopee, tiba-tiba terjumpa produk sex toys (mainan seks). Kami tak ada masalah dengan benda tersebut kerana itu hak masing-masing tapi sex toys ini mengikut reka bentuk badan seorang kanak-kanak.

"Ia dijual di Malaysia dan penjual tu kalau check berpusat di Selangor. Kalau baca komen ulasan produk, siap ada cakap 'memang berpuas hati'.

ARTIKEL BERKAITAN: Jual budak atau foto untuk onani? Pedofilia selamba buat iklan dalam talian, harga hampir RM7,000 boleh bayar ansuran

ARTIKEL BERKAITAN: Ustaz lamar murid usia 14 tahun dituduh pedofilia, si isteri mengaku nakal tetap pertahan suami... pakar kata ada 6 tahap sexual grooming

"Perkara ini sangat keji dan meloyakan," kata wanita itu yang dikenali sebagai Masitah melalui pendedahannya di Twitter sebelum ia menjadi tular.

Lebih mendukacitakan apabila salah satu anak patung permainan seks itu disarungkan pakaian seragam murid sekolah rendah oleh seorang pelanggan.

Kebanyakan anak patung permainan seks itu dijual dengan nilai mencecah ribuan ringgit dengan yang paling mahal berharga RM1,500.

Pedofilia sekarang dah tak berselindung lagi. Ini mendorong kepada pornografi kanak-kanak secara terang-terangan.

WARGA MAYA

Turut dilampirkan dalam ciapan itu adalah tangkap layar yang memaparkan reviu pelanggan yang membeli produk terbabit.

"Memang berpuas hati dengan respons penjual, servis penghantaran dan kualiti barang yang dibeli. Dua barang terus kita beli.

"Kualiti barangan adalah seperti yang diiklankan. 'Detail' yang sangat teliti untuk setiap anggota badan dengan tiada sebarang kecacatan.

Ciapan dari seorang individu yang menyokong penjualan anak patung permainan seks terbabit.

"Sebagai pelanggan, saya sangat berpuas hati," kata beberapa individu.

Masitah menyeru agar penjualan produk itu dilaporkan segera ke pihak berkuasa dan diambil tindakan keras kerana perkara sebegini pastinya menggusarkan masyarakat serta membahayakan golongan kanak-kanak.

Namun, Masitah kecewa apabila ada juga kelompok warga maya yang cuba memberikan rasional di sebalik perbuatan terkutuk itu.

"Biarlah orang tu jual patung dari dia melakukan kes rogol yang betul lagi teruk. Dia tidak membawa apa-apa bahaya kepada sesiapa," kata individu itu dalam satu ciapan yang dipadam tidak lama selepas ia dimuat naik.

"Inilah yang kita panggil sebagai enabler," kata Masitah membalas pernyataan individu tersebut.

Susulan posting tular ini, Shopee dalam satu kenyataan yang dikeluarkan pada Jumaat berkata mereka mengambil maklum situasi tersebut dan sedang mengusahakan tindakan selanjutnya.

"Kami sudah membawa keluar semua produk tersebut dari platform e-dagang kami. Selain itu kami juga telah menyenarai hitamkan penjual itu dari platform kami.

"Kandungan sebegini tidak akan ditoleransi di platform kami. Kami juga sedang menjalankan siasatan dalaman untuk memastikan pengguna dilindungi dari terdedah kepada produk sedemikian.

Sebahagian ciapan balas warga maya.

"Di samping itu kami sedang menyiasat penjual yang terlibat. Kami akan mengikut rapat polisi kami serta mematuhi regulasi yang ditetapkan penguatkuasa tempatan.

"Kami akan mengambil tindakan tegas terhadap mereka yang gagal mematuhi ketetapan ini," kata Shopee dalam kenyataan tersebut.

Menjengah ke ruangan ciapan balas, rata-rata warga maya berasa runsing dengan apa yang dilihat mereka.

"Sakit otak dan rasa nak muntah. Pedofilia sekarang dah tak berselindung lagi. Ini mendorong kepada pornografi kanak-kanak secara terang-terangan. Mohon cepat ambil tindakan, meremang tengok," kata sebahagian warga maya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

iklan pedofilia, patung seks, laman e-dagang, pornografi kanak-kanak, patung kanak-kanak, seks luar tabii

Summary: <b>MENGEJUTKAN</b> patung bentuk kanak-kanak untuk tujuan seks dijual di platform e-dagang.

{\"image_path\":\"uploads\\/images\\/2023\\/06\\/30\\/2153930.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":800,\\\"image_original_height\\\":533,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Ramai luah rasa jijik apabila alat permainan seks berbentuk kanak-kanak dijual di platform e-dagang.\",\"image_count\":5}


Gadis ‘update’ terbabit kemalangan selepas mengaku teguk air haram ketika live dalam kereta, hargai netizen sudi nasihat

SEAKAN-akan sengaja meminta kecaman!

Demikian perkataan yang sesuai bagi menggambarkan tindakan seorang gadis yang membuat siaran langsung di aplikasi TikTok sambil meneguk minuman dalam tin dipercayai mengandungi alkohol, ketika berada di dalam kereta.

Apa yang mengejutkan, gadis tersebut memakai tudung sekali gus membuatkan dirinya dikecam hebat warga maya kerana seolah-olah memburukkan imej sebagai seorang wanita beragama Islam.

Menerusi video yang tular di laman sosial itu, wanita ini dilihat meneguk minuman 'Apple Cider' yang kandungannya dipercayai mengandungi alkohol dalam jumlah yang rendah.

Bagaimanapun menerusi carian di internet, minuman berkenaan diklasifikasikan sebagai tidak halal.

ARTIKEL BERKAITAN: Wajah adik lelaki ‘cucuk langit’ terpampang di TikTok, kisah curang jadi buah mulut... Kakak harap bekas adik ipar berhenti buka aib

Wanita berkenaan juga kelihatan berada dalam keadaan yang tidak begitu sihat atau sedikit khayal malah dia turut mengakui sedang berdepan dengan masalah.

"Saya dah macam mental breakdown," ujarnya dalam video yang dimuat naik di laman Twitter @mynewshub, namun tidak memperincikan masalah yang sedang dihadapinya.

Ketika membaca komen-komen daripada siaran live itu, dia turut mengucapkan terima kasih kepada warga maya yang menasihatinya.

"Ya haram, akak tahu dik. Terima kasih untuk nasihat ya," katanya lagi.

Namun majoriti warga maya mempersoalkan tindakan wanita tersebut yang tidak segan silu atau rasa bersalah menyiarkan kelakuan tidak elok itu secara langsung.

Sementara itu dalam video berasingan yang juga dimuat naik oleh laman Twitter yang sama, wanita tersebut sempat memaklumkan dirinya kemalangan dan kemudian menghentikan siaran langsungnya.

"Oh sh**... kejap guys I accident," ujarnya ringkas namun tidak dapat dipastikan situasi sebenar yang dialami wanita tersebut selepas siaran langsungnya tamat.

Menerusi ruangan komen, rata-rata warga maya mengecam perbuatannya kerana mempertontonkan aksi buruk untuk tatapan umum.

Mereka turut menasihatkan wanita berkenaan supaya tidak bertindak di luar batasan meskipun sedang dilanda masalah.

"Makin hari makin tercipta orang tak masuk akal macam ni.

"Parah betul umat zaman sekarang... buat maksiat pun nak bagitau dan tunjuk kat semua orang.

"Memang sekarang wajib bukak aib bagi satu planet tengok ke, malu weh, internet takkan lupa, lagikan Tuhan," demikian antara komen warga maya.

Untuk makluman bersama, minuman beralkohol adalah malah syariat Islam dengan tegas menegah dan mengharamkan perbuatan minum arak yang memabukkan kerana lebih banyak mendatangkan kemudaratan dan kesan buruk dalam kehidupan.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

buka aib sendiri, gadis teguk alkohol, air tin beralkohol, teguk arak ketika live, sedang bermasalah

Summary: <b>WANITA</b> tersebut mendakwa dia sedang menghadapi masalah dalam siaran langsung itu.

Tular seorang gadis bertudung yang didakwa meneguk air beralkohol ketika siaran langsung.


Menteri tular buat kecoh di KLIA dedah anggota imigresen minta rasuah

SEJAK Khamis, kecoh mengenai seorang menteri yang didakwa menceroboh masuk ke balai ketibaan antarabangsa Lapangan Terbang Antarabangsa Kuala Lumpur (KLIA) bagi membebaskan pelawat China yang ditahan Jabatan Imigresen Malaysia (JIM).

Menjawab isu yang hangat diperkatakan itu, Menteri Pelancongan, Seni dan Budaya, Datuk Seri Tiong King Sing tampil menafikan sekeras-kerasnya dakwaan yang mengaitkan beliau dengan 'pencerobohan' tersebut.

"Saya tiada kuasa untuk itu, dan saya hanya merosakkan reputasi saya sendiri jika berbuat demikian.

"Saya masih waras dan tahu batas-batas sebagai seorang Menteri Pelancongan, Seni dan Budaya (Motac)," ujarnya menerusi satu kenyataan media.

King Sing mengakui berada di KLIA ketika itu selepas menerima aduan daripada pelancong, namun menjelaskan kehadirannya adalah untuk memahami situasi serta pemantauan biasa bagi seorang menteri untuk turun padang.

ARTIKEL BERKAITAN: Anwar tak main-main, janji pecat menteri rasuah serta-merta!

"Apa yang berlaku sebenarnya ialah, beliau (pelancong) ditahan tanpa diberikan alasan atau sebab beliau ditahan. Masalah timbul apabila kedua-dua, pihak pegawai imigresen dan pelancong asing tersebut mempunyai masalah komunikasi.

"Dimaklumkan bahawa pelancong tersebut telah lengkap segala dokumentasi namun kegagalan komunikasi kedua pihak menggagalkan pihak Imigresen mendapatkan dokumen yang diperlukan dari pihaknya," ujarnya sambil menambah, beliau mempunyai pas yang sah untuk memasuki kawasan ruang ketibaan.

King Sing menambah, kehadirannya bagaimanapun membongkar insiden yang memalukan di mana beliau mendakwa wujudnya budaya rasuah yang dilakukan oleh segelintir pegawai dan penyalahgunaan kuasa yang kronik di pintu masuk negara.

"Pada mulanya saya tidak mahu mendedahkan perkara ini kerana sedang bertindak mengikut saluran serta platform yang lebih praktikal.

"Namun disebabkan isu ini tular dan ramai pengamal media menghubungi saya, maka ini penjelasannya.

"Saya turut diberitahu bahawa ada pegawai imigresen yang meminta wang diberikan sekiranya pelancong asing yang ditahan mahu dilepaskan.

"Ada yang minta sehingga RM3,000 untuk dikeluarkan dari tahanan termasuk tiket penerbangan pulang ke negara asal. Tambahan RM3,000 pula diminta jika mahu pulang ke negara asal dengan kadar segera menerusi 'laluan khas', manakala RM12,000 untuk kos memproses visa.

"Semua maklumat ini akan diserahkan kepada SPRM supaya siasatan dapat dijalankan seterusnya dapat memulihkan imej Malaysia terutamanya di pintu masuk negara," katanya lagi.

Ujarnya, sudah tiba masanya untuk pasukan SPRM masuk ke KLIA secara besar-besaran bagi menyiasat apa yang berlaku di pintu masuk utama negara.

Beliau menambah, perkara berkenaan akan dibangkitkan ke Kabinet termasuk cadangan memansuhkan ejen yang mengendalikan pelancong asing yang ditolak kemasukan (NTL - Not To Land).

"Saya dan Motac akan terus bersama-sama Perdana Menteri dalam usaha membanteras rasuah serta penyelewengan kuasa di negara ini, walau apa jua cabaran mendatang," ujarnya lagi.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

menteri ceroboh KLIA, rasuah pintu masuk negara, pelancong China,

{\"image_path\":\"uploads\\/images\\/2023\\/06\\/30\\/2153795.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":830,\\\"image_original_height\\\":534,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Kekecohan yang berlaku di KLIA pada Khamis yang didakwa melibatkan seorang menteri. -Gambar media sosial\",\"image_count\":1}


Pakar ‘sekolahkan’ pengguna B40, selera T20! Shopping barang dapur sampai RM500 kemudian merungut ‘hidup ini keras’

PASTI ramai dalam kalangan kita pernah mendengar ungkapan ukur baju di badan sendiri.

Peribahasa Melayu yang begitu cantik itu memberi makna bahawa dalam apa jua perbuatan atau tindakan perlulah dibuat mengikut kemampuan diri.

Begitu jugalah halnya dalam menguruskan perbelanjaan harian mahupun bulanan, tambahan pula ketika ini kebanyakan harga barangan sudah meningkat.

Sudah pastilah dalam situasi yang serba menekan ini, perancangan kewangan perlu dibuat dengan lebih teliti agar tidak kesempitan sebelum tibanya hujung bulan.

Bagaimanapun dalam satu hantaran yang tular di laman sosial, perkongsian yang dibuat oleh seorang individu mengundang perhatian warga maya.

Sebagai pengguna, kita perlulah bijak ketika berbelanja. -Gambar hiasan

Dalam perkongsian tersebut yang di muat naik semula oleh Twitter @jabatannetizenmalaysia, individu berkenaan memuat naik sekeping gambar memaparkan barangan dapur dan keperluan rumah yang dibelinya di sebuah pasar raya.

Barang-barang yang memenuhi kaunter juruwang itu antaranya seperti sabun basuh baju, sabun basuh pinggan, tisu gulung, pewangi semburan (air freshener), pewangi kereta, kicap, minyak masak dan beberapa lagi barangan lain.

ARTIKEL BERKAITAN: Kongsi foto troli penuh, pelanggan banding harga barang dua pasaraya... Tiba-tiba bos Mydin balas komen, siap minta ‘PM tepi’ resit pembelian

ARTIKEL BERKAITAN: Isteri minta benda murah, suami beli barang mahal, "Dia terus tak jadi marah, muka bersinar-sinar"

Menurut individu tersebut, kos untuk kesemua barangan yang dibelinya mencecah RM500.

"Hidup ini keras," demikian tulisnya ringkas pada perkongsian berkenaan, seolah-olah merungut dengan cabaran harga barang yang semakin mahal.

Bagaimanapun perkongsian individu tersebut mengundang kecaman ramai yang melabelnya seolah-olah 'berbelanja tanpa menggunakan otak'.

Jangan ambil yang mahal kalau ada kekangan kewangan. Kecuali tuan tanah sebenarnya nak brag dia sejenis beli groceries sampai RM500.

NETIZEN

Bukan itu sahaja, seorang perunding profesional bertauliah, Islamic Financial Planner (IFP), Afyan Mat Rawi, turut sama terpanggil untuk memberi pandangannya terhadap perkongsian individu tersebut.

"Sebagaimana yang saya sebut sebelum ini, masalah kewangan kebanyakan berpunca daripada kos gaya hidup, bukan kos sara hidup.

"Contoh dalam gambar ini, pewangi Glade bukanlah keperluan hidup, sabun pencuci (pinggan) ada yang lebih murah dan jimat berbanding Joy, tisu Royal Gold bukan keperluan. Keperluan sebenar sekadar kain buruk lebih memadai.

"Ramen Samyang dapat dijimatkan dengan mi segera paket. Kalau tak makan pun tak ada masalah. Pewangi Ambi Pur? Vitagen?

"Kos sara hidup sebenar mungkin tak sampai RM300 pun. Yang jadi mahal ialah kos gaya hidup," ulasnya.

Sebahagian komen netizen terhadap perkongsian berkenaan.

Tambah perunding kewangan itu lagi, tidak menjadi sebarang masalah untuk berbelanja sebegitu jika seseorang tergolong dalam kelompok yang berkemampuan dari segi kewangan.

"Cuma hairan sikit kalau dah beli semua barangan mahal sedangkan ada yang lebih murah, duk kata 'hidup ini keras'," ulasnya lagi.

Menjengah pula komen netizen, rata-ratanya turut sependapat malah ada yang berkongsi kaedah perbelanjaan masing-masing yang lebih menjimatkan.

"Bila bab barang dapur, aku pesan dekat diri sendiri, 'ambil yang perlu je'. Bezakan keperluan dan kehendak. Dulu aku jenis yang mengutamakan jenama, tapi sekarang aku compare harga.

"Jangan ambil yang mahal kalau ada kekangan kewangan. Kecuali tuan tanah sebenarnya nak brag dia sejenis beli groceries sampai RM500.

"Selera T20, complaint B40. Hidup ini adalah mengenai pilihan... pilih dengan teliti. Melainkan kalau memang nak menunjuk," demikian antara komen netizen.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

barang keperluan, harga barang naik, kos sara hidup, selera T20, ukur baju di badan sendiri, pengurusan kewangan, gaya hidup

Summary: <b>DALAM</b> situasi ini, pengguna perlu bijak membuat pilihan ketika berbelanja.

Barang yang dibeli oleh individu berkenaan didakwa mencecah RM500.


Gadis tak kisah BF kerja guard, ada ‘pakej lengkap’ suami mithali! Masalahnya mak ayah nak menantu kerja gomen

BETUL ke wanita lebih memilih lelaki yang baik budi pekerti berbanding harta dan rupa?

Itulah antara ciri-ciri calon suami pilihan yang sering ditetapkan oleh kaum Hawa sebelum berumahtangga selain baik, setia dan bertanggungjawab.

Seperti gadis ini yang bertuah dipertemukan dengan seorang jejaka yang mempunyai tiga keperibadian yang boleh dikatakan sukar dicari pada zaman ini.

Walau hati sudah berkenan, namun dia berada dalam dilema untuk berkongsi mengenai pemuda itu kepada ibu bapanya.

Pasangan bercinta merancang untuk mengikat tali pertunangan - Gambar hiasan / Freepik

Menerusi satu perkongsian, gadis berkenaan meluahkan kegusaran terhadap pekerjaan kekasihnya yang merupakan seorang pengawal keselamatan.

"Pasangan saya kerja sebagai pengawal keselamatan je. Kalau ikutkan saya, saya tak kisah pasangan saya ni kerja apa-apa pun asalkan bertanggungjawab.

"Dia belajar sampai diploma je itu pun bukan niat betul-betul nak belajar tapi sebab perempuan (bekas kekasih), akhirnya perempuan tu curang.

"Akhirnya dia belajar tak ada guna pun," luahnya menerusi ciapan di laman Twitter @ConfessTweetMy.

ARTIKEL BERKAITAN: Mak ayah paksa anak kerja gomen buat 'loan' besarkan rumah, ugut derhaka jika ingkar... Tak mampu bayar akhirnya dapat notis bankrap

ARTIKEL BERKAITAN: Janda kerja 'gomen' angau bercinta, sanggup 'bela' teman lelaki bekas banduan - "Semua mak aku tanggung"

Berdasarkan pemerhatian, ibu bapanya sebenarnya mengimpikan menantu dalam kalangan penjawat awam.

"Ibu bapa saya kalau boleh nak seseorang yang kerja dengan kerajaan," ujarnya tanpa menjelaskan sebab penjawat awam dijadikan 'syarat' oleh ibu bapanya.

Jujur, itu yang terbaik. Sebab ibu bapa akan sejuk hati dengan sifat dan keperibadian seseorang.

NETIZEN

Bukan setakat itu, katanya lagi, berkemungkinan juga ibu bapanya mahu lelaki pilihannya itu berpendidikan tinggi.

"Saya sekarang tengah belajar degree. Saya takut pemikiran ibu bapa saya, mereka mahukan seseorang untuk saya yang berpendidikan," katanya lagi.

Antara komen netizen.

Walaupun berkerja sebagai pengawal keselamatan, gadis itu mengakui teman lelakinya amat bertanggungjawab.

"Pasangan saya ni... dia bertanggungjawab, duit dia tak pernah kedekut sama ada dekat saya atau famili dia.

"Alhamdulillah setia, cuma itulah bab pekerjaan dia tu saya takut sekarang ni kalau mak ayah tak setuju," katanya dengan perasaan dilema.

Di ruangan bebenang, rata-rata netizen lebih menyokong pilihan gadis itu berbanding mengikut kehendak ibu bapanya sendiri.

"Jujur, itu yang terbaik. Sebab ibu bapa akan sejuk hati dengan sifat dan keperibadian seseorang. Entah-entah mereka terima je sebenarnya, sebab belum bagitahu kan? Silaturrahim penting. Kalau belum terima, sentiasa mencuba, tunjukkan pada mereka. Hormati dan layan mereka dengan baik.

"Baik, setia dan bertanggungjawab - tiga ciri serentak dalam seorang lelaki yang bukan senang nak cari zaman sekarang ni.

"Pakwe aku pun kerja sekuriti. Aku ada diploma, dia sekolah menengah pun tak habis. Datang rumah bincang-bincang nak tunang dah," antara komen netizen.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

bakal menantu, pilihan mak ayah, kerja kerajaan, kerja gomen, teman lelaki, calon menantu, calon suami, suami mithali, jejaka pilihan, tweet viral

Summary: <b>GADIS</b> ini mengakui teman lelakinya yang bekerja sebagai pengawal keselamatan begitu baik, setia dan bertanggungjawab.

Seorang gadis menjalinkan hubungan dengan pengawal keselamatan. -Gambar hiasan


Patung beruang muncul semula selepas 6 tahun ditimbus, ‘balik’ rumah nenek... Ustaz pesan jangan bakar - “Jin makin kuat dengan api”

ANAK patung sering menjadi pilihan ibu bapa untuk dijadikan mainan dalam merangsang minda anak-anak selain ada yang hanya dibuat hiasan kerana kecomelannya.

Namun di sebalik kecomelan itu, banyak juga kisah-kisah misteri menghantui orang ramai dapat kita saksikan di media sosial.

Terpalit dengan perkara sama, Sharil dan keluarganya diganggu unsur mistik daripada patung tidak bertuan yang dijumpai di rumah pusaka peninggalan arwah neneknya.

Kisahnya bermula sewaktu dia pulang ke kampung setelah seminggu neneknya meninggal dunia.

Suasana rumah arwah nenek Sharil.

"Rumah nenek ni jadi tempat persinggahan kalau anak dan cucu-cucu balik kampung. Selepas seminggu nenek dah tak ada, kami sekeluarga balik kampung. Masa tu memang ramai saudara mara ada.

"Ada satu bilik tu banyak lagi barang-barang tak dikemas termasuklah patung tu. Saya pun tidurlah dalam bilik tu. Masa tidur tu saya mula mimpi yang bukan-bukan.

"Patung tu ada kacau-kacau saya dalam mimpi. Apabila tersedar, saya perasan ia sedang pandang saya tengah tidur. Dia macam bergerak... tapi saya endahkan dan anggap semua tu khayalan saja," ujarnya.

Gara-gara takut kejadian sama berulang, Sharil mengamalkan petua dengan mencuci kaki sebelum tidur pada malam keesokan.

ARTIKEL BERKAITAN:  Semalaman tubuh diratah, layan suami balik ‘outstation’ awal... Bangun pagi badan lebam-lebam, rupanya isteri bersetubuh dengan jin!

Bagaimanapun amalan itu nyata tidak membantu kerana patung beruang tersebut tetap mengganggu Shahril pada malam berikutnya.

Buntu dengan apa yang terjadi, dia akhirnya menanam patung bersaiz kanak-kanak itu di belakang rumah.

Sebagaimana dikongsikan Sharil di TikTok, difahamkan patung beruang putih itu ditanam di belakang kebun rumah neneknya pada tahun 2017.

"Saya ambil patung itu dan tanam dekat kebun. Lepas tanam tu, esoknya saya balik semula ke rumah. Selepas kejadian tu ada juga makcik dan pakcik datang ke rumah ni dan tiada apa yang berlaku," katanya lagi.

Ustaz suruh buang saja ke dalam sungai, saya pun buat apa yang disuruh.

SHARIL

Kini selepas enam tahun, Sharil sama sekali tidak pernah menyangka kejadian misteri yang dialaminya dulu membabitkan patung berkenaan kembali berulang.

"Minggu lalu pakcik ada ajak saya balik kampung ke untuk bersihkan rumah nenek. Masa tengah kemas tu saya buka semula bilik ni, saya nampak patung tu ada lagi dekat situ.

"Saya pelikl sebab seingat saya memang dah tanam. Memang tak mungkinlah benda dah ditanam muncul balik. Saya malas fikir benda tahyul jadi saya anggap mungkin patung serupa dibawa oleh saudara.

"Tapi rupa-rupanya patung tu dijumpai selepas digali orang buat projek dan ia muncul kembali ganggu keluarga kami. Enam tahun dalam tanah tapi warna putih patung tu tetap tak berubah," katanya.

Ruangan bilik di mana patung tersebut disimpan.

Atas nasihat seorang ustaz, Sharil tidak membakar patung tersebut tetapi memilih untuk membuangnya ke dalam sungai.

Sebagaimana dikongsikan dalam rakaman video di TikTok, Sharil dilihat mengikat patung misteri itu bersama dengan pemberat (bata) sebelum dicampak ke dalam sungai.

"Ustaz cakap jin lagi kuat apabila dengan api. Dia suruh buang saja ke dalam sungai. Jadi saya pun buat apa disuruh.

"Dia lebih arif bab ni. Pandangan orang berbeza. Saya buat saja apa yang terbaik," katanya lagi.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

anak patung misteri, patung berhantu, patung mistik, kisah misteri

Summary: <b>LELAKI</b> ini terkejut apabila patung yang ditanam enam tahun lalu muncul semula di rumah arwah neneknya.

Sharil membuang patung tersebut ke dalam sungai seperti disuruh ustaz.


25 tahun simpan rahsia, peniaga kongsi ilmu ‘pengasih’ masak nasi sedap macam di kedai! Ramai ingat guna pelaris

NASI putih adalah makanan ruji rakyat Malaysia yang dimakan setiap hari.

Ia sekadar satu makanan tawar tetapi mengenyangkan justeru perlu dimakan bersama lauk pauk sebagai penambah selera.

Tetapi pernah tak anda terfikir kenapa nasi putih di kedai makan lebih sedap rasanya berbanding yang masak di rumah?

Menurut seorang tukang masak, Ahmad Shukri yang berkecimpung dalam bidang masakan sejak 25 tahun lalu, ada petua ringkas boleh diamalkan untuk menjadikan nasi yang dimasak lebih sedap.

"Malam ni orang rumah sibuk. Saya dengan rela paksa masak nasi putih. Masak nasi putih ni pun ada rahsia besar. Bukan masak begitu saja.

Garam dan minyak digunakan untuk menjadikan nasi putih sedap.

"Selama 25 tahun saya belajar, bekerja, bergelumang dan mencari rezeki melalui perniagaan makanan. Malam ini saya akan bagi ilmu yang paling penting sekali dalam bidang masakan.

"Saya nak kongsikan ilmu 'pengasih' yang digunakan oleh kebanyakan kedai nasi campur dan juga nasi lauk kenduri kahwin. Kadang-kadang bila kita makan nasi kat kedai memang sedap. Lepas tu orang kata kedai tu pakai jin, pakai bomoh, pakai hantu dan macam-macam lagi," katanya.

Shukri bukan sahaja mendedahkan kaedah digunakan, tetapi juga bacaan diamalkan supaya para isteri boleh menambat hati suami yang makan nasi dimasak.

Bagaimanapun, sukatan bagi bahan-bahan tambahan yang digunakan adalah bergantung kepada kuantiti air dan beras.

"Perkongsian ilmu pangasih untuk anda. Anda boleh gunakan ilmu ini supaya suami anda lebih sayang sebab masak lagi sedap. Setiap kali masak nasi putih, bacalah Bismillah dan selawat masa basuh beras. Ikutlah berapa kali nak dibaca.

"Masa nak masak nasi. Masukkan sedikit garam dan minyak dalam nasi yang nak dimasak. Masukkan daun pandan. Kena pandai agak-agak supaya tak terlalu masin dan berminyak. Sukatan air nasi adalah seperti biasa," ujarnya lagi.

Daun pandan boleh digunakan untuk memberikan aroma pada nasi.

Jelas Shukri, minyak dimasukkan supaya nasi putih tersebut tidak melekat dan sentiasa berderai.

Tambahnya, garam pula menjadi perasa kepada nasi yang dimakan dengan lauk berkuah manakala daun pandan boleh mencetuskan aroma wangi sekali gus menaikkan selera makan.

Ketika berkongsi resepi, Shukri menegaskan bahawa dia bersedia menerima sebarang kecaman daripada peniaga lain kerana berani membuat pendedahan rahsia besar mereka.

"Kalau masak nasi selain nasi putih seperti nasi tomato dan nasi minyak, ikutlah cara ini beserta masukkan tiga atau empat ketul gula batu bertujuan mengilatkan nasi supaya lebih cantik.

"Inilah rahsia besar kedai-kedai makan dan para tukang masak. Saya reda kalau lepas ni ada yang mesej saya kenapa b***h sangat beritahu rahsia ni.

"Tujuan saya... ilmu yang diamalkan, saya akan dapat pahala berterusan. Tak salah kan?" katanya lagi.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

cara masak nasi, tanak nasi, nasi putih sedap, petua peniaga kedai, guna pelaris, ilmu pengasih, nasi putih sedap, petua dapur

Summary: <b>TUKANG</b> masak dedahkan rahsia peniaga kedai masak nasi putih supaya lebih sedap.

Tukang masak kongsi cara mudah masak nasi putih supaya lebih sedap.


Wanita ajar cara simpan durian tahan sampai setahun! Boleh makan ‘anytime’, tak payah tunggu musim

SETIAP kali tiba musim durian, raja buah ini pasti dicari oleh peminat-peminatnya.

Jadi tidak hairanlah ada yang sanggup memborong sebanyak mungkin durian apabila tiba musimnya, maklumlah dah lama 'mengidam' (craving).

Namun, durian jika dimakan dalam kuantiti yang banyak boleh mengakibatkan paras gula dalam darah meningkat dan mungkin menimbulkan kesan negatif pada tubuh.

Jangan risau fikirkan perkara ini kerana terdapat empat langkah mudah boleh dilakukan supaya isi durian tidak rosak walau disimpan lama.

Petua tersebut dikongsikan oleh Nor Tipah Zakaria di Facebook dengan menunjukkan cara-cara menyimpan durian agar tahan lama.

Tipah menunjukkan cara membungkus isi durian sebelum disejukbeku.

Cara simpan durian supaya tahan lebih lama:

1. Sediakan plastik wrap (bungkus) dan bekas plastik.

2. Buka durian dan ambil satu pangsa isinya lalu bungkus atau balut dengan kemas menggunakan plastik.

3. Letak isi durian yang telah dibalut dalam bekas plastik dan tutup dengan kemas.

4. Simpan di dalam peti sejuk beku (freezer atau chiller).

Isi durian dibalut dengan plastik sebelum disimpan.

Tujuan dibalut adalah untuk menjaga kualiti isi durian dari segi rasa dan teksturnya malah dikatakan mampu bertahan sehingga tempoh satu tahun lamanya.

Hanya keluarkan dari peti sejuk dan nyahbeku isi durian dalam bungkusan dibuat sebelum dinikmati.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

balut isi durian, durian tahan lama, cara simpan durian, musim durian, raja buah, sejuk beku durian

Summary: <b>WANITA</b> ini menunjukkan cara untuk menjadikan isi durian tahan lebih lama.

Membalut durian dengan plastik sebelum disejukbeku boleh menjadikan ia tahan lebih lama.


Ambil serius cita-cita anak, ibu catat progres dalam buku nota khas! Jatuh bangun bisnes beri banyak kesedaran

SETIAP ibu bapa pasti menginginkan yang terbaik untuk anak mereka dalam setiap aspek, maka tidak hairanlah banyak perancangan dibuat sejak kecil.

Begitulah yang dilakukan Noor Fathin Azlan dalam usaha memastikan anaknya mencapai cita-cita menjadi seorang doktor.

Dalam perkongsiannya di Facebook, wanita ini menggunakan pendekatan menarik dengan menyediakan buku catatan sendiri.

Buku ini diwujudkan untuk dijadikan panduan dan rujukan ketika membesarkan anak perempuannya, Siti Aisyah yang berusia enam tahun dan dua lagi anak yang lain.

"Satu anak, satu buku catatan. Tujuan utama untuk catat tahap perkembangan anak mengikut usia, pemakanan sihat, kesihatan, pendidikan, rutin harian, kenal pasti minat dan bakat anak.

"Selain itu, tolong buatkan hala tuju kerjaya anak. Anak saya nak jadi doktor. Jadi apa yang mommy perlu bantu di awal usia.

Catatan dibuat oleh Fathin ketika membesarkan anaknya.

"Salah satunya, buat jadual pemakanan dan menu sihat untuk merangsang otak anak dan beri pendedahan awal subjek Sains dan Matematik," katanya.

Sekiranya anak Fathin tidak lagi mahu meneruskan cita-citanya menjadi seorang doktor, sekurang-kurangnya pendedahannya kepada subjek asas tersebut sudah mencukupi syarat utama untuk kerjaya lain.

Imbas Fathin, sebelum ini dia sudah mengamalkan kaedah mencatat maklumat ke dalam buku sebagai nota dan rujukan ketika berbisnes.

"Tak rugi beri pendedahan awal subjek Sains dan Matematik pada anak. Boleh merangsang otak. Bila anak mahir dalam Sains dan Matematik, InsyaAllah subjek lain juga akan jadi mudah untuk anak.

"Dulu setiap malam selalu buat nota macam ni untuk bisnes, bila melihatkan bisnes ni ada naik dan turun. Kita dah berkorban macam-macam, tiba-tiba boleh jatuh. Sebab bisnes ni satu dunia yang tak boleh dijangka.

"Sampai satu tahap, hati jadi lali dan kebal. Ah dia nak jatuh, jatuhlah. Tak ada nak 'down'. Nanti esok bangkit dan berusaha, naiklah baik. Jarang orang yang bangkit dari jatuh dan berusaha takkan berjaya," katanya lagi.

Ibu kepada tiga cahaya mata ini mengutamakan subjek Sains dan Matematik dalam membesarkan anak-anak.

Tambah Fathin, walaupun dalam menguruskan bisnes memerlukan usaha dan pengorbanan, tetapi ia tidak boleh dijadikan sebagai perkara paling utama dalam hidup.

Berbeza dengan anak, apabila mereka diabaikan sejak kecil, ia akan membuatkan mereka menjauh daripada ibu bapa.

"Bila kita abaikan anak dari kecil, dah buat mereka menjauh dengan kita, nak naikkan balik hubungan seperti bisnes bukan mudah. Sebab masa tidak boleh diputar. Tak boleh nak putar anak jadi baby balik.

"Dengan bisnes kita boleh bermula dari bawah semula, tapi dengan anak, kita hanya boleh melalui kesempatan yang ada sahaja. Entah sempat atau tidak.

"Sekarang, saya gembira menjadi mompreneur (ibu bekerjaya) yang meletakkan keluarga nombor satu dan menjadikan bisnes sebagai punca pendapatan sahaja, bukan lagi penentu kejayaan diri," jelasnya lagi.

Jika diteliti pada ruangan komen, Fathin juga menjelaskan bahawa dia hanya boleh menjadi pendorong dengan memberikan sokongan dan pendedahan awal kepada anak dan bukanlah memaksa mereka sekiranya tidak mahu meneruskan cita-citanya.

Malah ramai turut memuji kaedah yang digunakan wanita ini yang mengambil serius tentang impian anaknya dengan merekodkan progres ketika membesarkan mereka.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Summary: <b>WANITA</b> ini menyokong impian anaknya ingin menjadi seorang doktor suatu hari nanti.

catat nota anak, sokong cita-cita, kerjaya anak-anak, mompreneur, buku nota anak

Fathin berkongsi kaedah digunakan untuk mendidik tiga orang anaknya di Facebook.


Ramai tumbuh jerawat ketika PKP, dua sahabat keluarkan produk rawat wajah… Tak sangka bisnes berkembang, bakal lebar sayap ke Indonesia

PELBAGAI kisah duka dapat kita lihat sewaktu pandemik melanda negara ini.

Turut terkesan adalah Edward Cheng, 38, dan rakan kongsi perniagaan, Mohamad Faisal Ismail, 26, yang pada mulanya mengusahakan spa rawatan muka dari rumah ke rumah.

Menurutnya yang lebih mesra disapa Edward, dia bersama Faisal cuba mencari jalan keluar dari masalah dihadapi dengan menghasilkan produk penjagaan wajah sendiri.

“Sebelum ni, kami gerakkan spa dengan melatih lebih kurang 60 therapist di bawah syarikat. Tapi disebabkan PKP, kesemua therapist tak boleh keluar untuk buat facial (rawatan muka) rumah ke rumah. Kami memang terkesan sehingga susah untuk jana pendapatan.

“Tapi sewaktu pandemik juga, ramai yang mengalami masalah jerawat disebabkan stres ‘terkurung’ di rumah dan terpaksa memakai mask (pelitup muka) sepanjang masa.

“Mereka mendesak saya untuk mengeluarkan produk kecantikan dengan harga berpatutan. Dari situ bermulalah perkembangan produk penjagaan wajah kami,” ujarnya kepada mStar.

Perkhidmatan spa rawatan dari rumah ke rumah dilakukan oleh Faisal.

Menurut Edward yang membuka salun kecantikan sejak 2014 di Puchong, dia kurang yakin untuk mengeluarkan produk sendiri apabila memikirkan perlu bersaing dengan pengasas yang sudah menempa nama dalam industri.

Namun, cabaran itu disahut oleh dirinya sendiri memandangkan dia memiliki sijil dan kepakaran dalam pembuatan produk kosmetik serta Faisal cukup berpengalaman dalam bidang pemasaran.

Justeru, impian menghasilkan produk berkualiti setanding jenama antarabangsa boleh dilaksanakan memandangkan mereka memiliki latarbelakang kukuh untuk memulakan perniagaan kosmetik berserta pelanggan setia.

Memandangkan syarikat itu dapat mengurangkan kos perbelanjaan untuk perkara yang tidak perlu, ia dalam masa sama membolehkan syarikat Healez Beauty mencari keseimbangan dalam menghasilkan produk berkesan dan menawarkan kualiti yang sepadan secara harmoni.

“Saya sentiasa menjawab dan memberi bimbingan kepada pengguna produk kami melalui media sosial. Dari foto dikirimkan, kami dapat kenal pasti masalah kulit dihadapi dan mendapat maklum balas secara terus daripada pengguna serta menambah baik kandungan produk melalui formula-formula tertentu.

Edward dan Faisal mengambil masa sembilan bulan untuk R&D produk sebelum dijual kepada pelanggan.

“Saya ada tengok beberapa produk sedia ada lain di pasaran yang menggunakan pelbagai bahan sebagai formulasi. Tetapi bagi saya pasaran tempatan boleh hasilkan produk lebih bagus dengan harga berpatutan sebab saya banyak terpengaruh dengan produk-produk dihasilkan oleh Jepun sebelum ini.

“Kami ada kenalan seorang saintis berpengalaman dari Jepun yang membuat formulasi banyak produk antarabangsa sebelum ni. Kami ambil tip daripada pengalamannya dan bekerjasama dengan dua saintis terkenal di Malaysia untuk hasilkan serum pertama menggunakan bahan yang tidak pernah lagi digunakan dalam syarikat tempatan iaitu HOCL,” katanya.

Memenuhi permintaan pelanggan sedia ada, mereka mengeluarkan produk pertama bermula dengan Acne Corrective Hydrating Serum berasaskan HOCL diberi nama Healez yang dikeluarkan sebanyak 2,000 unit setelah mengambil masa sembilan bulan untuk uji kaji.

Peringkat permulaan produk dikeluarkan, ia bertujuan untuk merawat masalah pelanggan sedia ada namun siapa sangka maklum balas tentang keberkesanan serum keluaran mereka mula tersebar luas.

Selepas itu, sekitar 90 peratus daripada tempahan datangnya daripada pelanggan yang repeat order (ulangan pesanan) kerana keberkesanan yang ditunjukkan selepas menggunakan produk Healez Beauty.

Antara produk keluaran Healez Beauty.

“Waktu itu, syarikat kami kecil dan hanya beroperasi dari rumah. Kesemua proses termasuklah R&D (Research and Development), pengilangan dan edaran dilakukan kami berdua dan scientist.

“Kami bernasib baik kerana dikelilingi rakan-rakan sebaya yang sudi untuk memberi maklum balas berkaitan produk secara konsisten, malah ada di antara mereka yang menggunakan produk kami sejak ia diasaskan dua tahun lalu.

“Produk kami memberi fokus utama kepada mereka yang mempunyai jerawat. Tapi tak sangka produk kami boleh dapat permintaan daripada warga Amerika Syarikat dan Indonesia. Ramai yang bermasalah jerawat teruk dapat diselesaikan dengan menggunakan produk Healez,” katanya lagi.

Setelah mendapat kelulusan daripada Kementerian Kesihatan Malaysia (KKM), beberapa farmasi tempatan sekitar Selangor dan Pulau Pinang mula mengambil produk Healez untuk dijual sekali gus membuktikan set penjagaan kulit mereka selamat digunakan.

Sehingga kini, lebih 150,000 unit terjual di seluruh Malaysia malah mereka mula menerima permintaan dari negara asing di mana mereka bakal melancarkan satu lagi produk pada Jun 2023 dan menembusi pasaran Jakarta, Indonesia.

Edward dan Faisal merancang untuk membuka cawangan jualan produk di Indonesia pada Jun.

Produk keluaran mereka juga terbukti berkembang maju apabila sehingga kini mereka bukan sahaja memiliki serum malah pencuci muka, Ultra Defensive Calming Cleanser pelembab muka, Daily Regenerative Soothing Moisturizer.

Jadi tunggu apa lagi? Anda boleh layari laman web www.healezbeauty.com untuk mendapatkan produk mereka.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

rawat jerawat, serum jerawat, PKP, Edward Cheng, Faisal Ismail, produk penjagaan kulit, Healez Beauty. mstarklik23

Summary: <b>DUA</b> sahabat mengeluarkan produk membantu merawat wajah yang mengalami masalah jerawat.

Edward dan Faisal bersama-sama mengeluarkan produk penjagaan kulit.


Adidas anjur kempen bersukan sambil menderma! Setiap 10 minit pergerakan, 1 euro akan disalur ke badan kebajikan

Move For The Planet, kempen derma Adidas, aplikasi Running, Hisyam Hamid, Fariha Razak, bersukan, menderma

Summary: <b>ADIDAS</b> melancarkan kempen derma merupakan satu inisiatif global baharu memanfaatkan aktiviti kolektif komuniti sukan di seluruh dunia.

{\"image_path\":\"uploads\\/images\\/2023\\/06\\/06\\/2110717.jpeg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":830,\\\"image_original_height\\\":533,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Aktiviti Indoor Cycling berlangsung di Plaza Zurich sempena kempen Move For The Planet pada 2 Jun.\",\"image_count\":2}


Semak dulu 5 perkara ini sebelum beli kereta terpakai! Kalau ada bau lipas, dah boleh ‘nego’ harga lebih rendah

MEMILIKI sebuah kereta sendiri tidak lagi dianggap sebagai kehendak tetapi sudah menjadi satu keperluan.

Namun, pemilikan kenderaan merupakan satu komitmen dan semestinya memerlukan perbelanjaan besar.

Justeru ramai dalam kalangan generasi muda hari ini mempertimbangkan pembelian kereta terpakai berbanding kereta baharu.

Bagaimanapun, jika tersilap langkah ia boleh menyebabkan anda terikat dengan liabiliti hutang jangka masa panjang.

Terdapat lima tip boleh anda pertimbangkan sebelum membeli kereta terpakai dikongsikan @serviskereta di Twitter.

1. Tahun kereta dikeluarkan

Perlu tahu tahun bila kereta itu dikeluarkan dengan melihat geran atau bertanya pemilik asal.

2. Mileage (jarak penggunaan)

Secara logiknya mileage rendah menunjukkan kereta tersebut bagus dan tidak kerap digunakan.

Jarak perjalanan kereta boleh dilihat pada meter.

3. Status kemalangan

Pastikan kereta belum pernah mengalami kemalangan jalan raya sehingga menyebabkan kerosakan casis (rangka menyokong kenderaan).

Pastikan oil seal masih dalam keadaan baik.

4. Keadaan kereta

a) Bahagian enjin perlu dipastikan tiada kesan bocor pada meterai minyak (oil seal).

Pastikan tiada sebarang bunyi pelik dihasilkan bahagian tappet pada enjin.

b) Bahagian absober dan bushing perlu diperiksa untuk keselesaan pemanduan melalui test drive.

Untuk mengetahui sama ada bahagian ini masih bagus atau sebaliknya, kereta akan menyerap hentakan dan tidak melambung ketika melalui jalan tidak rata.

Bahagian dalam sesebuah kereta perlu diperiksa sebelum dibeli.

c) Bahagian elektronik juga perlu diperiksa sekiranya kenderaan masih mengikut alatan standard elektronik model kereta tersebut.

Antara alatan perlu diperiksa adalah power window (tingkap) dan reverse sensor (sensor ketika mengundur).

5. Semak hiasan luaran dan dalaman

Sekiranya bau lipas, berkemungkinan kereta sudah lama ditinggalkan jadi perlu ambil kira harga ditawarkan berbaloi atau tidak.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

beli kereta terpakai, mileage kereta, periksa kereta terpakai, kenderaan kemalangan, tip beli kereta, kereta second hand

Summary: <b>TERDAPAT</b> beberapa perkara perlu dipertimbangkan sebelum membeli kereta terpakai.

Pertimbangkan lima perkara ini sebelum membeli kereta terpakai.


“Ni untuk lelaki B40 sahaja” - GF suka bunga, pakwe kurang bajet! Pemuda ajar cara mudah, murah gubah sendiri

KELUAR janji temu (dating) bersama pasangan kini sudah tidak sama seperti zaman sebelum ini.

Kebanyakan perempuan mahu pasangan melayan mereka dengan begitu romantis termasuklah membawa hadiah atau jambangan bunga.

Tetapi kita sedia maklum bahawa harga bagi sejambak bunga yang siap dihias kini dijual dengan harga mahal.

Sebenarnya, ada pilihan lain untuk lelaki berjimat ketika keluar 'dating' sekali gus mampu menggembirakan hati kekasih, malah membuatkan mereka 'cair' dengan usaha anda.

Menerusi perkongsian di TikTok seorang penggubah bunga, @Haaziqdesigns menunjukkan cara mudah yang boleh menjimatkan duit poket jika keluar dating.

Haziq menunjukkan cara-cara menyusun bunga.

“Video ni untuk lelaki B40 sahaja. Kalau bukan, jangan tengok.

“Anda nak beli bunga surprisekan teman wanita masa keluar dating tapi tak nak keluarkan duit sampai beratus-ratus ringgit,” katanya dalam video.

Terdapat enam cara mudah diajar oleh Haaziq untuk menjadikan bunga tersebut kelihatan cantik dan paling penting kosnya murah.

Bahan-bahan:

1. Beli atau dapatkan dua jenis bunga

a) Solidago berharga RM14

b) Snapdragon berharga RM28

2. Gunting

3. Tali

4. Kapas

5. Beg plastik berzip

Lelaki ini menujukkan bahan-bahan lain yang diperlukan selain bunga.

Cara-cara menggubah:

1. Buang daun pada dahan supaya kelihatan lebih minimal

2. Gunakan bekas berisi air untuk lakukan gubahan bunga

3. Gunakan teknik silang pangkah sewaktu susunan bunga bertujuan untuk memudahkan proses mencucuk batang pokok yang lain di bahagian tengah hiasan.

4. Setelah siap dengan susunan, ikat semua pokok hiasan dengan tali pada bahagian batang.

5. Rendamkan kapas dalam air sebelum dibalut bersama di hujung batang pokok.

6. Balut dengan pembalut kertas dan elakkan mengguna pembalut plastik

Haaziq hanya menghabiskan sekitar RM42 untuk satu jambangan bunga melalui cara gubahan yang diajarnya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

keluar dating, gubahan bunga jimat, DIY jambangan bunga, cara gubah bunga, DIY bungkus bunga, jimat kos

Summary: <b>LELAKI</b> ini berkongsi cara mudah dan murah untuk menghadiahkan teman wanita jambangan bunga.

Haaziq menunjukkan cara mudah dan murah untuk membuat sendiri jambangan bunga.


Keluarga hidup dalam rumah sampah sejak 20 tahun lalu, amuk jika barang dibuang! Ketahui tentang Hoarding Disorder

TERDAPAT segelintir individu yang mempunyai sikap suka 'mengumpul' pelbagai jenis barang akibat terlalu sayang untuk membuangnya walaupun sudah tidak boleh digunakan.

Keadaan ini menyebabkan ruang dalam rumah menjadi tidak terurus, kotor dan sempit sehingga boleh menjejaskan hubungan sesama ahli keluarga

Adakalanya barang yang disimpan itu langsung tidak mempunyai makna atau nilai dalam hidupnya, namun ia tetap disimpan tanpa sebab sehingga bertahun-tahun lamanya.

Menurut Hellodoktor, keadaan ini merupakan sejenis penyakit dipanggil Hoarding Disorder (Gangguan Penimbunan) yang mana seseorang itu mengalami kesukaran untuk membuang atau berpisah dengan barangan peribadi.

Individu yang mengalami Hoarding Disorder akan mengalami ketegangan setiap kali berfikir tentang tindakan membuang barang-barangnya.

Baru-baru ini, seorang ahli politik, Marina Ibrahim menerusi ciapannya menunjukkan keadaan rumah seorang wanita yang sangat bersepah dengan longgokan barang dan sampah disebabkan mempunyai masalah Hoarding Disorder.

Program kesedaran kebersihan bersama penduduk dan masyarakat itu dianjurkan bersama Menteri Besar Johor, Exco, Adun dan agensi-agensi kerajaan dalam Program Johor Bersih, Sungai Skudai Kampung Bakar Batu, Perling, Johor Bahru.

Keluarga tersebut enggan memberi kerjasama untuk membuang barang-barang di rumahnya.

“Aunty (makcik) ni menangis-nangis tak beri kebenaran bersihkan. Tengok dalam rumah memang terkejut dengan keadaannya.

“20 tahun kumpul barangan tersebut. Jiran pun terkejut tak tahu dia ada dua orang anak yang tinggal dalam satu bilik.

“Ruangan nak masuk dalam rumah pun begitu sempit,” ujarnya dalam ciapan yang tular.

Menurut Marina, wanita itu sememangnya mahu menyimpan semua barangan di rumah dan tidak bercadang untuk membuangnya dalam masa terdekat.

Lebih merumitkan keadaan, proses untuk membersihkan rumah turut dihalang oleh anak wanita berkenaan dengan cara memberontak.

Menurut Marina, pujukan serta cadangan untuk menjual barangan mereka juga tidak berkesan.

“Dia memang tak ada niat nak buang barang dia. Ada kulit limau kering, makanan tamat tempoh, kekabu bantal rosak pun dia simpan. Sampah kertas dalam beg plastik pun simpan.

“Anak dia tadi menjerit suruh hentikan. Tapi ikut pengalaman saya, kalau tak dibantu, akan datang anak dia pun akan ikut jejak mak dia.

“Kita kata nak bagi duit pun tak nak. Dia menangis, Ahli Majlis pun cakap bahasa Cina dengan dia. Saya suruh dia fikirkan anak-anak. Nak ke anak-anak dia jadi macam dia. Tapi tadi anak dia menjerit juga tak bagi bersihkan,” ujar Marina menjelaskan apa yang berlaku di lokasi.

Bagi mengatasi masalah ini, Marina turut menghubungi Jabatan Kebajikan Masyarakat untuk tindakan kaunseling bagi membendung penyakit dihidapi.

Antara barang-barang yang tidak lagi digunakan tetapi masih disimpan.

Berikut merupakan ciri-ciri individu yang memiliki masalah Hoarding Disorder:

1. Mereka percaya barang-barang yang ada adalah unik atau masih diperlukan pada masa akan datang

2. Barangan mempunyai makna emosi yang penting – berfungsi sebagai peringatan masa yang lebih bahagia atau mewakili orang atau haiwan kesayangan

3. Mereka berasa lebih selamat apabila dikelilingi oleh benda-benda yang disimpan.

4. Mereka tidak mahu membazirkan apa-apa

Bagaimanapun, Hoarding Disorder adalah berbeza dengan pengumpulan barangan.

Orang yang mempunyai koleksi, seperti setem atau kereta model dengan sengaja mencari item tertentu, mengkategorikannya dan memaparkan koleksi mereka dengan teliti.

Walaupun koleksi boleh menjadi besar, ia biasanya tidak berselerak dan tidak menimbulkan ketegangan serta ketidakmampuan yang merupakan sebahagian daripada kesan Hoarding Disorder.

Jika anda mempunyai sebarang kebimbangan tentang simptom tersebut, sila berjumpa dengan doktor.

Rawatan boleh membantu pesakit yang mengalami Hoarding Disorder untuk mengurangkan simpanan, pengumpulan dan timbunan serta kehidupan yang lebih selamat dan dinikmati.

Terdapat dua jenis rawatan utama yang membantu pesakit Hoarding Disorder iaitu terapi tingkah laku kognitif (CBT) dan ubat-ubatan.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

penyakit Hoarding Disorder, gangguan penimbunan, anak menjerit, sayang barang, longgokan sampah, Marina Ibrahim

Summary: <b>WANITA</b> ini mengumpul barang tidak digunakan di dalam rumahnya sejak 20 tahun lalu.

Barang-barang yang dikumpul oleh makcik tersebut selama 20 tahun.


Wanita senyum lebar mangga gemuk, berbuah lebat sampai patah dahan! Rupanya guna tip ‘mat salih’

HANYA dengan melihat foto buah mangga yang banyak dan merimbun ini, kita sudah dapat mengagak bahawa petua atau baja yang digunakan tuan punya pokok 'menjadi'!

Pada awalnya pengguna Facebook Kak Chah hanya ingin berkongsi keterujaan setelah melihat kesuburan pokok mangga yang ditanam.

Malah, dahan besar pokok tersebut dikatakan patah gara-gara tidak dapat lagi menampung mangga yang berbuah lebat.

“Mangga tepi rumah. Lebat merimbun buahnya. Tak boleh nak tanggung dahannya.

“Patah satu dahan besar pula tu. Buah pula belum cukup tua. Bahagi-bahagikan pada jiran tertangga.

“Selebihnya buat kerabu mangga. Bahagi dengan jiran juga,” katanya.

Kerabu mangga yang dibuat turut diagihkan kepada jiran tertangga.

Siapa sangka, ramai pula yang 'geram' melihat buah mangga yang kelihatan besar dan lebat itu.

Setelah hantaran di grup Berkebun D Rumah menjadi tular, warga maya mula meminta tip digunakan oleh suri rumah ini.

Dengan bermurah hati, Kak Chah membuat suntingan pada hantaran asal dengan menyelitkan 'kaedah rahsia' yang digunakan.

“Ramai tanya saya baja apa digunakan. Sebenarnya saya tak ada baja spesifik.

“Cuma anak saya bagi tip, dia terbaca satu artikel dari negara Barat. Mereka akan gali lubang sekitar pokok dan tuangkan minyak terpakai dan mendapat hasil yang baik.

Minyak masak bekas menggoreng boleh disiram di sekeliling pokok. -Gambar hiasan

“Jadi saya cuba dengan menuangkan minyak masak sudah tak digunakan lagi seperti bekas goreng ikan bilis atau hati ayam sekitar dua atau tiga kaki (jarak) dari batang pokok,” ujarnya.

Dalam hantaran sama, Kak Chah menceritakan bahawa ia berbuah dari dahan ke dahan dan hasilnya isi mangga menjadi sangat manis.

Selain itu, wanita ini turut menyelit petua lain iaitu menaburkan garam di sekeliling pokok berjarak dua hingga tiga kaki dari batangnya.

Ia bertujuan untuk mengelakkan buah daripada pokok yang ditanam berulat di bahagian dalam.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

baja semulajadi, pokok subur, minyak masak, minyak goreng, minyak terpakai, kerabu mangga, baja pokok mangga, tip berkebun

Summary: <b>KAK</b> Chah berkongsi petua bagaimana dia berjaya mendapat hasil buah yang banyak dan merimbun.

Kak Chah puas hati melihat buah mangga yang merimbun.


Sekali masuk penjara tak serik, lelaki dipenjara kali kedua atas kesalahan sama pukul isteri

SEORANG lelaki dijatuhi hukuman penjara 12 bulan dan denda RM1,000 oleh Mahkamah Majistret Tampin, Negeri Sembilan pada Isnin selepas mengaku bersalah memukul isterinya April lalu.

Tertuduh S Ragubalan, 46, membuat pengakuan bersalah kerana mengasari isterinya yang berusia 41 sebaik pertuduhan dibacakan di hadapan Majistret Kartini Kasran pada Isnin.

Majistret turut memerintahkan tertuduh dipenjara tiga bulan sekiranya gagal membayar denda RM1,000.

Dia didakwa dengan sengaja menyebabkan kecederaan kepada isterinya yang berusia 41 tahun dengan menumbuk mukanya dan menghantuk kepalanya ke lantai, menyebabkan mangsa mengalami kecederaan di muka, dahi dan bengkak pada bahagian tengkuk.

Akibatnya, mangsa mengalami kecederaan di muka, dahi dan leher dalam kejadian di sebuah rumah di Taman Molek, Gemas, Tampin kira-kira jam 9.15 pagi, 24 April lalu.

ARTIKEL BERKAITAN: Tak serik cederakan isteri, lelaki sekali lagi dihadap ke mahkamah... selepas tumbuk muka, hantuk kepala ke lantai pula!

Ragubalan didakwa mengikut Seksyen 323 Kanun Keseksaan, dan boleh dihukum di bawah Seksyen 326A Kanun Keseksaan.

Pesalah boleh dipenjara sehingga setahun atau denda sehingga RM2,000 atau kedua-duanya sekali jika sabit kesalahan.

Timbalan pendakwa raya Yap Tsu Sheng kemudian memberitahu mahkamah bahawa tertuduh telah didakwa atas kesalahan yang sama, di mahkamah sama November lalu.

Kemudian, mahkamah telah memerintahkan dia menjalani hukuman penjara sehari dan membayar denda RM1,500.

“Tertuduh melakukan perbuatan itu semula selepas... kesalahan pertama.

"Ini juga menunjukkan bahawa dia tidak belajar daripada hukuman terdahulu," katanya.

Yap menggesa mahkamah menjatuhkan hukuman penjara lebih lama supaya Ragubalan insaf.

Ini juga akan memberi mesej kepada orang ramai kerana jumlah kes keganasan rumah tangga semakin meningkat, tambahnya.

Ragubalan, yang tidak diwakili peguam, merayu hukuman ringan kerana dia perlu menanggung lima anaknya.

Dia juga memberitahu mahkamah bahawa dia menghidap diabetes dan baru-baru ini menjalani prosedur perubatan pada kakinya. - THE STAR

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

tak serik, pukul isteri, dua kali dipenjara, suami dayus, mahkamah Tampin

Summary: <b>LELAKI</b> ini sekali lagi dihadap ke mahkamah selepas menumbuk muka dan menghantuk kepala isteri ke lantai.

Seorang lelaki sekali lagi dipenjara kerana memukul isterinya. -Gambar hiasan


“Makan apa je RM5?” - Pak guard nak tapau dinner guna sekeping ‘wang hijau’, terus ceria ada pemuda belanja lauk ayam

DENGAN kos sara hidup dan harga barang yang semakin meningkat, bukan mudah untuk mendapat makanan yang murah melainkan Menu Rahmah.

Apa yang pasti, pada masa ini bukan semua premis makanan menawarkan menu tersebut yang dijual pada harga serendah RM5.

Jadi, apa yang boleh dibeli dengan sekeping wang kertas RM5 di tangan?

Ia menjadi persoalan seorang pemuda dalam pertemuannya dengan seorang pengawal keselamatan, di sebuah restoran.

"Ternampak guard ni ada RM5 je, makan apa je RM5? Nasi dan kuah je?" soalnya.

Pekerja restoran mengambil makanan untuk pengawal keselamatan.

Menerusi video berdurasi 58 saat, pemuda yang lebih dikenali sebagai Bang Jad itu merasakan pengawal keselamatan dipercayai warga Nepal itu harus dibantu.

"Betul-betul RM5 je ada. Jadi, Bang Jad terus gerak hati nak tolong guard ni.

"Saya belanja, kamu ambil je nasi putih, ayam kamu ambil. Tak apa, saya belanja. Kamu simpan je duit," katanya.

ARTIKEL BERKAITAN: Bapa bantu bersiap, tolong sarung tudung! Lelaki ini bahagia jadi sekuriti di sekolah anak, pendidikan jadi keutamaan

ARTIKEL BERKAITAN: CCTV rakam kebaikan! Tersentuh hati tengok 'pak guard penyayang' bawa anak ke tempat kerja, ves dijadikan alas dan selimut

Kelihatan pengawal keselamatan itu melipat wang kertas RM5 menggunakan kedua-dua tangannya seperti bimbang tercicir, mungkin kerana itulah satu-satunya wang belanja yang diperuntukkan pada hari berkenaan.

Pengawal keselamatan gembira mendapat nasi lauk ayam.

Kemurahan hati Bang Jad memberi peluang kepada pengawal keselamatan itu untuk menikmati hidangan makan malam yang lebih enak berlaukkan ayam.

"Sejuk hati dapat nasi ayam lauk campur. Gembiranya muka dia.

Kalau aku jumpa orang macam ni, aku mudah keluar air mata. Tahu kehidupannya kat sini cari rezeki.

NETIZEN

"Harap pertolongan Bang Jad dapat kenyangkan perut guard untuk malam ini," katanya dengan video tersebut menunjukkan pengawal keselamatan berkenaan melambaikan tangan sebelum beredar keluar dari restoran.

Setakat ini, video yang dimuat naik di akaun TikTok @bang.jad meraih lebih setengah juta tontonan.

Pengawal keselamatan melambaikan tangan sebelum beredar.

Rata-rata netizen terharu dengan bantuan pemuda itu kerana menyedari pengawal keselamatan itu mencari rezeki di Malaysia demi meneruskan kelangsungan hidup dan menyara keluarga di kampung halamannya.

"Hidup ni memang keras. Kadang nampak macam ni terus je tak lalu nak makan sedap.

"Macam ayah sayalah sekuriti. Setiap kali pergi tempat kerja ayah, saya belanja dia makan. Walaupun dalam poketnya RM10 je.

"Sedekah tak perlu tunggu kaya, mantap.

"Serius aku tak sanggup. Kalau aku jumpa orang macam ni, aku mudah keluar air mata. Tahu kehidupannya kat sini cari rezeki," komen netizen.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

belanja guard, pengawal keselamatan, bantu orang susah, cari rezeki, pak guard, video tular, video TikTok, nasi RM5

Summary: <b>RAMAI</b> netizen terharu dengan bantuan yang dihulurkan pemuda ini kepada pengawal keselamatan.

Seorang pengawal keselamatan memperuntukkan RM5 untuk membeli hidangan makan malam.


Mayat ketiga, keempat mangsa tragedi kepala air Jeram Mawar ditemukan

OPERASI mencari dan menyelamat yang memasuki hari kedua menemukan dua lagi mayat mangsa tragedi kepala air di Jeram Mawar, Kampung Air Putih, Kemaman.

Menurut Ketua Polis Daerah Kemaman, Superintenden Hanyan Ramlan, mayat ketiga dan keempat ditemui masing-masing pada pukul 11.05 dan 11.25 pagi Isnin.

Dengan perkembangan tersebut, bermakna empat mangsa tragedi tersebut sudah ditemukan setakat ini.

ARTIKEL BERKAITAN: Perkelahan bertukar tragedi! 2 maut, 8 hilang dalam insiden kepala air

ARTIKEL BERKAITAN: Identiti lapan mangsa hilang dalam tragedi kepala air dikenal pasti

Sementara itu, enam lagi mangsa dikhuatiri hilang.

Terdahulu, mStar melaporkan identiti lapan individu yang dikhuatiri masih hilang dalam tragedi tersebut, sudah dikenal pasti.

Mereka ialah Karim Abdullah, 39, dan enam anaknya yang dikenali sebagai Putri Balqis Izzati Abdul Rahman, 18; Putri Alleya Maisarah Karim, 16; Putri Nor Fatin Karim, 14; Putri Nurerina Natasya,10; Muhammad Haziqah Ziqree Karim, 6, dan Putri Aryana Umaira Karim, 4.

Seorang lagi mangsa yang hilang dikenali sebagai Muhammad Fikri Salman, 24, yang merupakan tunang Putri Balqis Izzati.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

kepala air, tragedi, Kampung Air Putih, lemas, perkelahan bertukar tragedi

Summary: <b>MAYAT</b> ketiga dan keempat ditemui masing-masing pada pukul 11.05 dan 11.25 pagi Isnin.

{\"image_path\":\"uploads\\/images\\/2023\\/07\\/03\\/2157346.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":830,\\\"image_original_height\\\":556,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Anggota penyelamat mengangkat mayat mangsa tragedi kepala air Jeram Mawar, Kampung Air Putih yang ditemukan pada pagi Isnin. -Gambar JBPM Terengganu\",\"image_count\":1}


Encik tunang kuat ‘emo’, sikit-sikit minta putus… Wanita mula gelabah, risau bakal suami ringan mulut lafaz talak

BENAR kata orang ujian bagi pasangan bertunang juga tak kurang hebatnya tambahan pula melibatkan hati yang berbolak-balik.

Begitulah kisahnya untuk wanita ini yang sudah mengikat tali pertunangan bersama pilihan hatinya tetapi kini semuanya hampir lebur.

Melalui satu luahan tanpa nama di Twitter, wanita itu mengatakan sikap tunangnya tiba-tiba berubah secara mendadak sehingga menyebabkan dia sangsi dengan bakal teman sehidup sematinya itu.

Wanita pastinya mahukan pasangan yang mampu berkomunikasi dengan tenang. -Gambar hiasan

Menurut wanita tersebut, tunangnya itu sejak kebelakangan ini mempunyai ego yang tinggi dan perbincangan dengannya akan sering berakhir dengan pergaduhan.

"Lima bulan lagi kami nak sah jadi suami isteri tapi sejak akhir-akhir ini saya banyak bergaduh dengan tunang atas sebab benda yang remeh je. Tunang rasa macam dia seorang je nak menang.

"Apabila bergaduh melalui telefon dan keadaan jadi tegang, dia akan matikan panggilan dan minta putus. Tapi apabila selepas tu dah berbaik, dia mula rancang balik untuk perkahwinan macam tak ada apa yang berlaku.

ARTIKEL BERKAITAN: Suami ugut talak, mentua pula asyik label anak derhaka... Wanita stres kena ‘mental torture’, 14 tahun wajib ikut balik raya di Kedah

ARTIKEL BERKAITAN: Baru 6 bulan bersalin, mengandung lagi! ‘Mental koyak’, wanita ini berkira-kira nak gugur tapi suami pula ugut talak

"Semuanya sempurna waktu mood kami baik, tapi apabila kami bergaduh je dia akan terus keluar ayat minta putus tu. Saya sayang je lagi dekat dia tapi kadang terfikir, adakah kami sepatutnya berkahwin?

"Adakah dia orang yang tepat untuk saya? Takut nanti apabila dah kahwin, gaduh je mulut dia ringan nak lafaz cerai pula," kata wanita itu cuba mencari kepastian dalam hubungannya.

Wanita itu berkata dia pernah menegur tunangnya tentang sikap berkenaan tetapi ia ibarat mencurah air ke daun keladi.

Bahaya lelaki kalau tak jaga mulut sebab dia pegang kuasa talak. Boleh merana hidup dunia dan akhirat.

WARGA MAYA

"Pernah je cakap dengan dia, ini ujian tunang kita kena sabar. Belajar la cakap elok-elok dan sabar. Mula-mula dia terima dan jadi okay, lepas tu dia buat lagi. Buntu la," kata wanita itu kecewa.

Menjengah ke ruangan ciapan balas, rata-rata warga maya menyarankan wanita itu untuk menyelamatkan diri sebelum terlambat.

Sebahagian ciapan balas warga maya.

"Hati-hati kalau dapat lelaki mulut macam ni, bahaya. Senang-senang je dia nak ceraikan kau. Ini akan jadi kes gila talak.

"Lelaki yang matang tahu macam mana nak bercakap ketika berhadapan dengan masalah. Harus berfikiran dengan rasional walaupun tengah serabut. Fikir masak-masak tentang lelaki ni sebelum teruskan.

"Bahaya kalau lelaki tak jaga mulut sebab dia pegang kuasa talak. Boleh merana hidup dunia dan akhirat. Boleh bawa berbincang tapi kalau dah bercakap dengan dinding fikir-fikirlah semula," kata warga maya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

gaduh tunang, ugut putus tunang, gila talak, bergaduh isu perkahwinan

Summary: <b>WANITA</b> ini kecewa tunangnya cepat melenting untuk meminta putus hubungan mereka.

Tunang seharusnya bertolak-ansur dalam membuat keputusan. -Gambar hiasan


Identiti lapan mangsa hilang dalam tragedi kepala air dikenal pasti

IDENTITI lapan lagi individu yang dikhuatiri masih hilang dalam tragedi kepala air ketika berkelah di Kampung Air Putih di Kemaman, pada Ahad, sudah dikenal pasti.

Mereka ialah Karim Abdullah, 39, dan enam anaknya yang dikenali sebagai Putri Balqis Izzati Abdul Rahman, 18; Putri Alleya Maisarah Karim, 16; Putri Nor Fatin Karim, 14; Putri Nurerina Natasya,10; Muhammad Haziqah Ziqree Karim, 6, dan Putri Aryana Umaira Karim, 4.

Ketua Polis Daerah Kemaman, Superintendan Hanyan Ramlan yang dipetik Kosmo berkata, Karim merupakan suami kepada Azizah Eiyi, 40, yang mayatnya dijumpai pada Ahad (semalam).

Sementara itu seorang lagi mangsa yang hilang dikenali sebagai Muhammad Fikri Salman, 24, yang merupakan tunang Putri Balqis Izzati.

Pada Ahad, media melaporkan penemuan mayat Azizah berhampiran Kubur Kampung Laut, Pasir Gajah, dan mayat Muhammad Zulqarnain Haikal, 11, yang merupakan anak keempat pasangan berkenaan.

Difahamkan, operasi mencari dan menyelamat disambung semula pada pagi Isnin.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

kepala air, tragedi, Kampung Air Putih, lemas, perkelahan, berkelah, bertukar tragedi

Summary: <b>TUJUH</b> yang merupakan anak beranak, manakala seorang lagi merupakan tunang kepada salah seorang mangsa.

Kenderaan dipercayai milik mangsa tragedi kepala air. -Gambar media sosial

Gambar sekeluarga yang menjadi mangsa tragedi kepala air di Kampung Air Putih di Kemaman. -Gambar media sosial


Budak main pintu automatik, mak ayahnya tak sayang anak ke? - “Terkurung OK lagi, kalau terkepit hancur badan”

AKSINYA tak ubah seperti yang dilihat dalam filem lagak ngeri, tapi usia baru setahun jagung.

Tidak hairanlah tindakan itu jadi kebimbangan, kerana melibatkan kanak-kanak yang bermain di pintu masuk automatik di sebuah pasar raya yang sedang ditutup ketika operasi berakhir.

Menerusi satu video yang tular, kelihatan salah seorang daripada mereka berulang-alik melalui bawah pintu automatik yang sedang bergerak ke bawah untuk menutup ruang masuk premis.

Tindakan mereka dilihat bukan saja mengundang bahaya, malah boleh mengancam nyawa.

Turut membangkitkan kemarahan netizen adalah, di mana ibu bapa kepada dua kanak-kanak itu ketika aksi sedemikian dibuat di hadapan orang ramai?

Orang awam di kawasan sekitar tidak mempedulikan aksi kanak-kanak yang membahayakan itu.

Nampaknya banyak kes kanak-kanak tersepit yang dilaporkan sebelum ini tidak menimbulkan kesedaran dan tidak dijadikan pengajaran oleh ibu bapa yang membiarkan saja anak-anak mereka tanpa pengawasan.

ARTIKEL BERKAITAN: "Sikit lagi nak kena gilis" - Kanak-kanak meluru depan kereta, nyaris tersembam cium jalan... netizen berang sikap cuai mak ayah

ARTIKEL BERKAITAN: Budak berpeluh terkurung dalam mesin basuh kedai dobi! Wanita ini dari awal dah boleh agak sesuatu bakal terjadi

"Nanti bomba datang sebab kepala tersangkut.

"Mak bapa dia patut dikecam dan 'disekolahkan' semula.

"Dah tahu anak jenis degil, jangan dibawa jalan-jalan.

Mak bapa dia patut dikecam dan 'disekolahkan' semula.

NETIZEN

"Kelak apa-apa hal orang dalam (pihak pasar raya) jadi salah," demikian antara komen netizen.

Disebabkan kenakalan kanak-kanak itu juga menyebabkan segelintir netizen mengharapkan ibu bapanya menyesali perbuatan mereka yang lalai dan tidak bertanggungjawab.

Antara komen netizen.

Lebih menghairankan, menerusi video berdurasi 21 saat itu, sama ada pihak pasar raya, orang awam mahupun ibu bapa kepada kanak-kanak itu langsung tidak menegur atau menghalang dua kanak-kanak itu bermain di pintu automatik.

"Aku tunggu part budak ni terkepit.

"Terkurung okay lagi. Takut saja terkepit di bawah tu, hancur badan oii.

"Eh tak apa main la, biarkan anak-anak kau tu. Tiba-tiba motor rosak sangkut habis rosak terkeluar isi perut tu.

"Sekali tersepit kepala, masa tu baru kau tahu tingginya langit," komen netizen lagi.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

kanak-kanak, budak nakal, main pintu, aksi ngeri, ibu bapa cuai, kemalangan, video tular, malang tak berbau

Summary: <b>PERBUATAN</b> dua kanak-kanak itu bukan sahaja mengundang bahaya, malah boleh mengancam nyawa.

Dua kanak-kanak bermain di pintu automatik yang sedang ditutup di sebuah pasar raya.


Songlap duit pencen, tak bahagi harta ikut faraid! Anak saudara dedah makcik kini sakit misteri, saran kembalikan hak waris teraniaya

CUTI sempena sambutan Aidiladha memberi peluang untuk rakyat negara ini menziarahi ahli keluarga, sahabat serta saudara-mara mereka.

Di laman Twitter, seorang individu meraih perhatian ramai apabila dia berkongsi tentang kunjungan ke rumah ibu saudaranya, pada Jumaat.

Dakwa individu itu, ibu saudaranya yang kini menderita sakit misteri pernah menganiayai ahli keluarga berkaitan harta peninggalan arwah datuknya.

Harta peninggalan individu yang meninggal dunia perlu dibahagikan mengikut hukum dan undang-undang. -Gambar hiasan

"Semalam aku ziarah mak saudara belah ayah aku. Dia sakit misteri lama dah. Dah banyak tempat berubat.

"Semalam aku kata direct dekat anak sulung dia. Apa kata mak hang bagi balik harta yang mak hang 'songlap' lepas tok meninggal.

"Bahagi ikut faraid, kot-kot mak hang boleh sembuh," cerita individu itu sehingga meraih hampir 2,000 ulang kicau (retweet).

Bab faraid jangan buat main-main. Banyak dah aku tengok Allah bagi balasan kat dunia.

PELAYAR TWITTER

Dalam ciapan berlainan, dia mendakwa ibu saudaranya itu mengambil rumah, harta peninggalan serta kad bank yang menyalurkan wang pencen arwah.

Namun katanya, waris-waris yang teraniaya diberi rezeki mencukupi dan mampu menjalani kehidupan yang baik sehingga ke hari ini.

"Dia tak bagi faraid kat adik-adik dan waris abang-abang dia. Tok kami tu pesara kerajaan. Tapi tuhan maha adil.

ARTIKEL BERKAITAN: Suami mati isteri merana, terpaksa menyorok daripada rakan-rakan arwah... Rupanya semua datang tuntut hutang!

ARTIKEL BERKAITAN: Balu menangis gagal keluarkan wang KWSP suami... tunjuk surat nikah, sijil mati pun tak laku - “Senang cerita, masa hidup buat perancangan siap-siap”

"Tuhan bagi kat waris yang tak dapat faraid ni rezeki yang melimpah ruah. Kerja Alhamdulillah, kesihatan yang baik," ujarnya.

Dalam pada itu, dia turut memberi pesanan kepada orang ramai agar tidak mengambil ringan bab pembahagian harta mengikut hukum Islam.

"Bab faraid jangan buat main-main. Banyak dah aku tengok Allah bagi balasan kat dunia. Tak payah tunggu balasan kat akhirat.

Dunia menjadi persinggahan manusia sebelum akhirat yang kekal abadi. -Gambar hiasan

"Allah bagi balasan 'kaw-kaw' (setimpal) kalau bab faraid ni. Dia punya kesan tu sampai anak menantu," ujarnya lagi.

Di ruangan balas, ramai netizen turut berkongsi kisah sama yang berlaku dalam kalangan kenalan serta keluarga mereka.

"Betul. Kawan ayah saya punya kes. Kakak dia ambil semua harta faraid. Beberapa bulan lepas tu, keluarga kakak dia kemalangan. Semua meninggal kecuali dia dengan anak bongsu dia je. Tapi dia pun dah lumpuh.

Waris perlu tahu hak mereka ke atas harta-harta peninggalan si mati. -Gambar hiasan

"Aku dah tengok dah arwah atok sedara aku meninggal seorang diri walaupun anak ramai berjaya harta banyak. Makan harta faraid punya fasal. Sekarang rumah dia yang besar dah jadi port dadah. Rumah sewa banyak-banyak runtuh tak ada orang duduk. Rumah batu kosong katanya berhantu. Kubur berlubang.

"Nenek tiri aku pun jenis bolot semua harta tokwan aku juga. Kemudian anak dia muntah bertahun-tahun tak sembuh. Merata hospital check memang tak ada penyakit apa-apa. Sampai sekarang pun kejap-kejap demam muntah-muntah. Benda ni jadi dari aku sekolah rendah sampailah sekarang aku hampir umur 30-an," demikian beberapa netizen berkongsi kisah masing-masing.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

harta pusaka, pembahagian harta, hukum faraid, curi duit faraid, sakit misteri

Summary: <b>INDIVIDU</b> itu mendakwa ibu saudaranya menguasai harta-harta peninggalan arwah datuknya.

Harta dan kekayaan tidak lagi bermakna selepas kita meninggal dunia. -Gambar hiasan


Air mata bakal atlet negara! Remaja miskin berlatih pakai kasut buruk, pinjam raket kawan... Ibu minta lupakan sukan badminton

HANYA ada sepasang kasut buruk dan sebuah impian!

Chrisy, 16, dari Sabah hanya mampu menahan air mata apabila dia diminta melupakan hasrat untuk bergelar pemain badminton kerana kemiskinan yang membelenggu keluarganya.

Namun, harapan remaja dari Sook, Keningau itu kembali menyinar apabila kisah hidupnya mendapat perhatian aktivis kebajikan Adrian Edy pada minggu lalu.

Chrisy meneruskan minatnya selama ini dengan sepasang kasut buruk sahaja.

Bercerita kepada mStar, Edy berkata Chrisy hanya mempunyai satu raket badminton yang dibeli menggunakan wang bantuan persekolahan, kira-kira empat tahun lalu.

"Saya dihubungi oleh jurulatih adik Chrisy di Facebook. Dia bercerita tentang remaja itu yang berbakat besar, namun keluarganya tak mampu untuk menampung minatnya dalam sukan badminton.

"Chrisy merupakan wakil daerah untuk sukan badminton. Tahun ini juga dia akan menyertai acara sukan negeri. Tapi kasut yang dipakainya sudah rosak, koyak di bahagian kiri dan kanan.

Air mata dia jatuh masa dapat baju. Chrisy terkejut bila nampak banyak hadiah, dia cakap dia tidak pernah dapat hadiah sebanyak ini.

ADRIAN EDY

"Dia hanya ada raket lama. Sekarang hanya pinjam raket kawan-kawan. Sampai satu tahap, ibunya hampir minta Chrisy berhenti main badminton sebab tak mampu nak beli peralatan sukan. Ayahnya hanya pembantu tukang masak, ibu hanya suri rumah," cerita Edy.

Dalam pertemuan pada Khamis, Edy bukan sahaja menghadiahkan kasut serta raket, malah turut memberi pakaian kepada remaja berkenaan, sekali gus meniup semangatnya untuk meneruskan minat dalam bidang sukan.

"Ketika jurulatihnya hubungi saya, dia minta sekiranya saya boleh beri sumbangan raket dan kasut. Jurulatih badminton Chrisy kata dia seorang pemain yang sangat berbakat, ada potensi untuk pergi jauh dalam sukan badminton.

ARTIKEL BERKAITAN: Hebat walau pakai kasut getah RM9! Murid miskin punya bakat bola sepak luar biasa, harap dapat masuk akademi JDT

ARTIKEL BERKAITAN: Anak kecil takut ke tadika kena rentas titi usang! Pemuda ‘angkut geng’, jambatan 3 tahun rosak dibaiki dalam masa 4 jam

"Jadi saya hadiahkan Chrisy raket baharu, kasut badminton, kasut joging, jersi, seluar, stokin dan beg untuk latihan. Chrisy cakap dia tidak pernah minta ibu dia belikan alatan badminton sebab mahal, dia faham keadaan keluarga dia, sebab tu sebelum ni dia banyak pinjam daripada kawan saja," cerita Edy lagi.

Dalam pertemuan itu, Chrisy yang juga anak kedua daripada enam beradik turut mengalirkan air mata kerana tidak menyangka akan menerima kejutan daripada Edy.

"Saya berjumpa dengannya ketika dia sedang mengikuti latihan. Chrisy tidak tahu saya akan datang, saya minta jurulatih rahsiakan dahulu. Mula-mula bagi raket tu dia gembira. Selepas saya bagi kasut, dia terus sebak.

Chrisy berkata ini merupakan kali pertama dia menerima hadiah yang banyak.

"Air mata dia jatuh masa dapat baju. Chrisy terkejut bila nampak banyak hadiah, dia cakap dia tidak pernah dapat hadiah sebanyak ini dan tidak sangka saya akan datang jumpa dengannya.

"Asyik lap air mata, terharu katanya. Jurulatih dan rakan rakan yang lain pun sebak, ada yang tiba-tiba mengalir air mata," imbas Edy lagi.

Edy turut berkongsi video pertemuannya dengan remaja itu menerusi laman TikTok sehingga meraih hampir setengah juta tontonan.

Netizen turut menitipkan kata-kata semangat untuk Chrisy terus berjuang sehingga bergelar atlet negara.

Rata-rata netizen turut meluahkan rasa terharu dan meninggalkan kata-kata semangat dengan harapan remaja itu mampu menjadi atlet badminton yang mampu mengharumkan nama negara suatu hari nanti.

"Aku tengah bertugas ni bro. Orang tengok-tengok aku lap air mata. Ingat zaman dulu, susahnya orang tua besarkan kami adik-beradik.

"Semoga berjaya ke pentas dunia ya adik. Bakatmu jangan disia-siakan.

"Moga jadi pemain Malaysia satu hari nanti," tulis beberapa netizen.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

bakal atlet badminton, pelajar miskin, bakat muda, atlet berpotensi, menangis dapat kasut, pemain badminton, Adrian Edy

Summary: <b>REMAJA</b> itu hampir melupakan minatnya terhadap bidang sukan gara-gara kemiskinan keluarga.

Chrisy gagal menahan sebak selepas dia menerima hadiah daripada aktivis kebajikan.


Perkelahan bertukar tragedi! 2 maut, 8 hilang dalam insiden kepala air

DIKEMASKINI

DUA maut, manakala lapan lagi dikhuatiri masih hilang dalam tragedi kepala air ketika berkelah di Kampung Air Putih di Kemaman, pada Ahad.

Pegawai Bertugas Pusat Kawalan Kontinjen (CCC) Ibu Pejabat Kontinjen (IPK) Terengganu, Asisten Superintenden Ahmad Syukri Yusoff berkata, dua mangsa yang ditemukan lemas ialah Azizah Eiyi, 40, dan anaknya, Muhammad Zulqarnain Haikal Karim, 11.

"Mayat pertama iaitu seorang wanita ditemui orang ramai di tebing sungai berhampiran Kubur Kampung Laut, Pasir Gajah, Kemaman.

"Mayat kedua pula iaitu seorang lelaki ditemui di atas kayu di tebing sungai menuju ke Tasik Hutan Sungai Air Putih," katanya dalam kenyataan.

Menurut Ahmad Syukri berkata, kesemua mayat dihantar ke Bilik Forensik Hospital Kemaman untuk tindakan lanjut.

Beliau menambah, hasil siasatan awal pada kedua-dua mayat tidak menemui sebarang kesan kecederaan atau kesan pelakuan jenayah.

Difahamkan, kejadian berlaku susulan hujan lebat berterusan sejak petang Sabtu hingga awal pagi Ahad, dengan semua mangsa dipercayai membabitkan sebuah keluarga.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Summary: <b>MAYAT</b> kedua-dua mangsa merupakan seorang wanita berusia 40-an dan seorang pemuda berusia 20-an.ang.


Jalan sesak kereta tak bergerak depan rumah, sekeluarga cari pahala tawar tandas percuma! Ada yang check-in macam homestay

tandas percuma, jalan sesak, balik kampung, jalan kampung, tumpang tandas, homestay, balik raya Haji, Aidiladha 2023, sesak Pantai Timur

Summary: <b>DUA</b> daripada tiga tandas di rumah keluarga itu dijadikan sebagai kemudahan untuk orang awam.

Sebuah keluarga menyediakan kemudahan 'tandas percuma' kepada orang ramai yang terkandas dalam kesesakan jalan raya.